ފަސް ރަށެއްގައި ފެނަކައިން ހަދާ އާ އިމާރާތްތަކުގެ ބިންގާ އަޅައިފި – Haftha\nThu, 20 January, 2022, 12:38 pm\nފަސް ރަށެއްގައި ފެނަކައިން ހަދާ އާ އިމާރާތްތަކުގެ ބިންގާ އަޅައިފި\nފަސް ރަށެއްގައި ފެނަކަ ކޯޕަރޭޝަނުން ހަދާ އާ އިމާރާތްތަކެއްގެ ބިންގާ އަޅައިފިއެވެ.\nއެ ފަސް ރަށުގެ ތެރޭގައި ހިމެނެނީ ހއ. ދިއްދޫ، ށ. ފޭދޫ، ނ. މަނަދޫ، ނ. ފޮއްދޫ އަދި ށ. މާއުނގޫދޫ އެވެ. މީގެ ތެރެއިން ބައެއް ރަށްރަށުގައި ފެނަކައިގެ އާ އިންޖީނުގެތަކާއި އޮފީސް އިމާރާތްތަކުގެ ބިންގާ ވަނީ އަޅައިފަ އެވެ. މި ހުރިހާ ރަށެއްގައި ވެސް ފެނަކައިގެ ފަރާތުން ބިންގާ އަޅުއްވައި ދެއްވީ ކުންފުނީގެ މެނޭޖިން ޑިރެކްޓަރު އަހުމަދު ސައީދު އެވެ.\nއެގޮތުން އިއްޔެ ވަނީ ދިއްދޫގައި އަލަށް ހަދާ އިންޖީނުގެ އާއި ފޭދޫގައި ހަދާ ފެނަކަ އިންޖީނުގެ އަދި އޮފީސް އިމާރާތުގެ ބިންގާ އަޅައިފަ އެވެ. އެ ދެރަށުގައި ބޭއްވި ރަސްމިއްޔާތުގައި އެ އިމާރާތްތަކުގެ ބިންގާ އަޅުއްވައި ދެއްވީ އެ ދާއިރާގެ ރައްޔިތުންގެ މަޖިލީހުގެ މެމްބަރުންނެވެ.\nފޭދޫގައި ހަދާ ފެނަކަ އިންޖީނުގެ އަދި އޮފީސް އިމާރާތަކީ 280 ދުވަހުން ނިންމާ ގޮތަށް ނާސާ ލިންކް ޕްރައިވެޓް ލިމިޓެޑާ ހަވާލުކުރި މަސައްކަތެކެވެ.\nމިއަދު ވަނީ ނ. މަނަދޫގައި ހަދާ ފެނަކަ އޮފީސް އިމާރާތާއި ފޮއްދޫގައި ހަދާ ފެނަކަ އިންޖީނުގެ އިމާރާތުގެ އިތުރުން މާއުނގޫދޫގައި ހަދާ އިންޖީނުގެ އާއި އޮފީސް އިމާރާތުގެ ބިންގާ އަޅައިފަ އެވެ.\nމި ތިން ރަށުގެ ތެރެއިން މަނަދޫ އާއި ފޮއްދޫގައި ހަދާ އިމާރާތްތަކުގެ ބިންގާ އަޅުއްވައި ދެއްވީ އެ ދާއިރާގެ ރައްޔިތުންގެ މަޖިލީހުގެ މެމްބަރުންނެވެ. އަދި މާއުނގޫދޫގައި ހަދާ އިމާރާތުގެ ބިންގާ އަޅުއްވައިދެއްވީ ހެލްތު މިނިސްޓްރީގެ ޑިރެކްޓާރު އަބްދުލް ހައްނާނު ހުސެއިން އެވެ.\nމަނަދޫގައި ހަދާ ފެނަކަ އޮފީސް އިމާރާތަކީ 230 ދުވަސް ތެރޭގައި ނިންމާ ގޮތަށް ވީ އަވާ އިންވެސްޓްމަންޓާ ހަވާލުކުރި މަސައްކަތެކެވެ. އަދި ފޮއްދޫގައި ހަދާ އިންޖީނުގެއަކީ 210 ދުވަސް ތެރޭގައި ނިންމާ ގޮތަށް ބީޗް ބިލްޑާސްއާ ހަވާލުކުރި މަސައްކަތެކެވެ.\nމާއުނގޫދޫގައި ހަދާ އިންޖީނުގެ އާއި އޮފީސް އިމާރާތުގެ މަސައްކަތް ހަވާލުކޮށްފައިވަނީ ޑުޕްލެކްސް ޕްރައިވެޓް ލިމިޓެޑާއެވެ. އެއީ 280 ދުވަސް ތެރޭގައި މަސައްކަތް ނިންމައި ހަވާލުކުރާ ގޮތަށެވެ.\nފާހަގަ: ހއ. ދިއްދޫ, ށ. މާއުނގޫދޫ, ށ. ފޭދޫ, ނ. މަނަދޫ, ނ. ފޮއްދޫ, ވިޔަފާރި, ފެނަކަ ކޯޕަރޭޝަން, ފެނަކަ ކޯޕަރޭޝަންގެ މެނޭޖިން ޑިރެކްޓަރު އަހުމަދު ސައީދު


ހުވަފެން ތަޢުބީރުކުރުމާ އަދި ދީނުގައި އައިސްފައިވާ މިންވަރަށް ވުރެ އިތުރަށް އެކަންކުރުމާމެދު އިންޛާރު ދިނުން 1 – DhiSalafiyyah\nހުވަފެން ތަޢުބީރުކުރުމާ އަދި ދީނުގައި އައިސްފައިވާ މިންވަރަށް ވުރެ އިތުރަށް އެކަންކުރުމާމެދު އިންޛާރު ދިނުން 1\n31/10/2019 ޢަޤީދާއާއި ފިރުޤާތައްއައްޝައިޚް އަޙްމަދު ޚާލިދު\nإِنَّ الْحَمْدَ لِلهِ ، نَحْمَدُهُ وَنَسْتَعِينُهُ ، مَنْ يَهْدِهِ اللهُ فَلَا مُضِلَّ لَهُ ، وَمَنْ يُضْلِلْ فَلَا هَادِيَ لَهُ ، وَأَشْهَدُ أَنْ لَا إِلَهَ إِلَّا اللهُ وَحْدَهُ لَا شَرِيكَ لَهُ ، وَأَنَّ مُحَمَّدًا عَبْدُهُ وَرَسُولُهُ.\nއެންމެ ތެދު ބަސްފުޅަކީ ﷲ ސުބުޙާނަހޫ ވަތަޢާލާގެ ބަސްފުޅެވެ. އެންމެ ހެޔޮވެގެންވާ ހިދާޔަތަކީ ރަސޫލު ﷲ صلى الله عليه وسلم ގެންނެވި ހިދާޔަތެވެ. އެންމެ ނުބައިވެގެންވަނީ ދީނުގައި އަލަށް އުފައްދާ ކަންތައްތަކެވެ. އަދި ދީނުގައި އަލަށް އުފައްދާ ކަންކަމީ ބިދުޢައެވެ. އަދި ކޮންމެ ބިދުޢައަކީ މަގުފުރެދުމެކެވެ. އަދި ކޮންމެ މަގުފުރެދުމެއް ވާކަން ކަށަވަރީ ނަރަކައިގައެވެ.\nމިއީ ސުޢޫދީ އަރަބިއްޔާގެ މުފްތީ ސަމާޙަތުއްޝައިޚް ޢަބްދުލްއަޒީޒް ބިން ޢަބްދުﷲ އާލުއްޝައިޚް (حفظه الله) ގެ ރިސާލާއެއްކަމުގައިވާ (تأويل الرؤى والحذر من التوسع فيها) “ހުވަފެން ތަޢުބީރުކުރުމާ އަދި ދީނުގައި އައިސްފައިވާ މިންވަރަށް ވުރެ އިތުރަށް އެކަންކުރުމާމެދު އިންޛާރު ދިނުން” މި ފޮތުގެ ދިވެހި ތަރުޖަމާއެކެވެ. މިރިސާލާގައިވާ ގިނަ ކަންކަމަކީ އަޅުގަނޑުމެންގެ މުޖުތަމަޢުގައި ބައެއް މީހުން ނުދަންނަ ކަންތައްތަކެއްކަމުގައި ފާހަގަ ކޮށްލަން ޖެހެއެވެ.\nމިރިސާލާގައި، ހުވަފެނުގެ ޙަޤީޤަތާއި، ނިދުމުގެ އަދަބުތަކާއި ހުވަފެން ތަޢުބީރުކުރުމަކީ ކޮބައިކަން ބަޔާންކޮށްދެއްވާފައި ވެއެވެ. ހުވަފެނަކީ އޭގައި ޙަޤީޤަތެއް ނުވާ ބިލާހެއްކަމަށް ޤަބޫލުކުރާ ޖީލެއް މިއަދު އަޅުގަނޑުމެންގެ މުޖުތަމަޢުގައި އުފެދިފައިވާކަމީ، މިކަމުގެ ޙަޤީޤަތް ދެނެގަންނަން ޖެހޭ އެންމެ މުހިންމު ސަބަބުކަމުގައި ދެކެމެވެ.\nއިސްލާމްދީނުގައިވަނީ ހުވަފެނަކީ އޭގައި ޙަޤީޤަތްތަކެއް އެކުލެވިގެންވާ ކަމެއްކަން ބަޔާން ކޮށްދެއްވާފައެވެ. ޤުރުއާނާއި ރަސޫލާ صَلَّى اللهُ عَلَيْهِ وَسَلَّمَ ގެ ޙަދީޘްތަކުންވެސް މިކަން އެނގި ފާޅުވެގެން ދެއެވެ. އެގޮތުން ބަލާއިރު ތެދު ހުވަފެނަކީ ﷲ ސުބުޙާނަހޫ ވަތަޢާލާގެ ޙަޟުރަތުން އަންނަ އުފާވެރިކަމުގެ ޚަބަރެއްކަން އެނގިގެން ދެއެވެ. އަދި އެހެންމެ އެއީ ނަބީކަމުގެ ސާޅީސް ހަ ބައި ގެ ތެރެއިންވާ ބަޔެއްކަމަށާ އަދި އެއީ ﷲ ސުބުޙާނަހޫ ވަތަޢާލާގެ ޙަޟުރަތުން އަންނަ އުފާވެރި ޚަބަރެއްކަންވެސް ރަސޫލާ صَلَّى اللهُ عَلَيْهِ وَسَلَّمَ ވަނީ ބަޔާން ކޮށްދެއްވާފައެވެ.\nއެފަދަ ތެދު ހުވަފެން ދެކެން އެދޭ މީހަކަށް އޮތީ ޢަމަލުތަކުގައި ތެދުވެރިވެ، ރަސޫލު ﷲ صَلَّى اللهُ عَلَيْهِ وَسَلَّمَ އެކަލޭގެފާނުގެ އުންމަތުގެ މީސްތަކުންނަށް ބަޔާންކޮށްދެއްވި ނިދުމުގެ އަދަބުތަކަށް ފަރުވާތެރިވެ، ރައްކާތެރިވުމެވެ. ޔާ ﷲ، އަޅަމެންނީ އެފަދަ ބަޔަކުކަމުގައި ލައްވާށި. އާމީން..\nމުތަރުޖިމް: އަޙްމަދުޚާލިދު / މ.މުލައް\nމުއައްލިފުގެ ކުރު ތަޢާރަފެއް\n* ނަން: ޢަބްދުލް ޢަޒީޒް ބިން ޢަބްދުﷲ ބިން މުޙައްމަދު ބިން ޢަބްދުއްލަޠީފް އާލުއްޝައިޚުއްތަމިމީ އެވެ. އެބޭފުޅާއަކީ ނަޖުދު ކަރައަށް އުފަންވެ ވަޑައިގެންނެވި ޢައްލާމާ އަލްމުޖައްދިދް، މުޙައްމަދު ބިން ޢަބްދުލް ވައްޙާބުގެ ޢާއިލާއަށް ނިސްބަތް ވެވަޑައިގަންނަވާ ބޭފުޅެކެވެ.\n* އުފަންވެ ވަޑައިގަތީ ހިޖުރައިން 1362 ގައި، ސުޢޫދީ ޢަރަބިއްޔާގެ ވެރިރަށް ރިޔާޟުގައެވެ. އުމުރުފުޅުން އެގާރަ އަހަރުފުޅުގައި ޝައިޚް ވަނީ ޤުރްއާން ހިތުދަސް ކުރައްވާފައެވެ.\n* ޢަބްދުލްޢަޒީޒް ބިން ޢަބްދުﷲ އާލުއްޝައިޚް ވަނީ އޭރުގެ ބޮޑެތި ޢިލްމުވެރިންގެ އަރިހުން ޢިލްމު ޙާޞިލް ކުރައްވާފައެވެ. އެގޮތުން އައްޝައިޚް މުޙައްމަދު ބިން އިބްރާހީމް އާލުއްޝައިޚް އަދި އައްޝައިޚް ބިންބާޒް އަދި އައްޝައިޚް ޢަބްދުލް ޢަޒީޒް ބިން ޞާލިޙު (رحمهم الله جميعا) ފަދަ ދުނިޔެ ދުށް އެޒަމާނުގެ ބޮޑެތި ޢިލްމުވެރިން ގެ އަރިހުން ޝައިޚްވަނީ ޢިލްމު ޙާޞިލް ކުރައްވާފައެވެ.\n* ހިޖުރައިން 1402، ވަނަ އަހަރު ނަމިރާ މިސްކިތުގެ އިމާމު އަދި ޚަތީބުކަމަށް ޢައްޔަނު ކުރެވުނެވެ.\n* އަދި ހިޖުރައިން 1407، ވަނަ އަހަރުގެ ޝައްވާލު މަހު ސުޢޫދީ ޢަރަބިއްޔާގެ ޢިލްމުވެރިންގެ މަތީ މަޖިލީހުގެ މެންބަރުކަމަށް ޢައްޔަނު ކުރެވުނެވެ.\n* ސުޢޫދީ ޢަރަބިއްޔާގެ ދާއިމީ، ފަތުވާ ކޮމެޓީގެ މެންބަރުކަމަށް ހިޖުރައިން 1412، ވަނައަހަރު ޝައިޚް ޢައްޔަނު ކުރެވުނެވެ. އަދި އެއަހަރުގެ ރަމަޟާންމަހު، ޖާމިޢު އަލްއިމާމް ތުރުކީގެ އިމާމުކަމަށް އަދި އެމިސްކިތުގެ ޚަތީބުކަމަށް އިސްކުރެވުނެވެ.\n*ހިޖުރައިން 1417 ވަނަ އަހަރު ސުޢޫދީ ޢަރަބިއްޔާގެ މުފްތީގެ ނައިބުގެ މަޤާމަށް ޢައްޔަނު ކުރެވުނެވެ. ކުރީގެ މުފްތީ ޝައިޚް ބިންބާޒް އަވަހާރަވުމުން 29/1/1420 ގައި، ޝައިޚް ޢަބްދުލްޢަޒީޒް ބިން ޢަބްދުﷲ އާލުއްޝައިޚް (حفظه الله) ސުޢޫދީ ޢަރަބިއްޔާގެ މުފްތީކަމަށް ޢައްޔަނު ކުރެވުނެވެ.\nޝައިޚް ޢަބްދުލްއަޒީޒް ބިން ޢަބްދުﷲ އާލުއްޝައިޚް (حفظه الله)ގެ މަސައްކަތްޕުޅުގައި ﷲ ސުބުޙާނަހޫ ވަތަޢާލާ ބަރަކާތްލައްވައި އަދި ހެޔޮކަމުގެ މަތީގައި ޝައިޚުގެ އުމުރު ދިގު ކުރައްވާށި! އާމީން.\nﷲ ތަޢާލާ އަށް އިމާންވާ މުއުމިނު އަޅުތަކުންނަށް ރަނގަޅު، ތެދު ހުވަފެން ފެނުން އެކަށީގެން ވެއެވެ. އަދި އެފަދަ ހުވަފެން ވަކިކުރަން އެނގި، އެއީ ﷲ ސުބުޙާނަހޫ ވަތަޢާލާގެ ޙަޟުރަތުން އަންނަނިވި ހެޔޮކަމުގެ ޚަބަރެއްކަން އެބައިމީހުން ދަންނާނެއެވެ. އަދި ރަނގަޅު ހުވަފެންވާކަން ކަށަވަރީ ނަބީކަމުގެ ސާޅީސް ހަ ބައިގެ ތެރެއިންވާ ބައެއް ކަމުގައެވެ. މިކަންކަމަކީ ޞައްޙަވެގެންވާ ދަލީލުތަށް މިކަމުގައި އައިސްފައިވާ އަދި އެދަލީލުތަކުން އިތުރަށް މިކަން ބަޔާންވެ އެނގެން އޮތް ކަމެކެވެ. އަދި އެހެންމެ ކީރިތި ޤުރުއާނުގައި ބައެއް ނަބީބޭކަލުން އެބޭކަލުނަށް ފެނިވަޑައިގެންނެވި ހުވަފެންފުޅުތަކާ އަދި އެ ޒަމާނުގައި އުޅުނު ބައެއް މީސްތަކުންގެ ހުވަފެންތަކުގެ ތަޢުބީރު ﷲ ސުބުޙާނަހޫ ވަތައާލާ ވަނީ ބަޔާންކުރައްވާފައެވެ.\nނަބީބޭކަލުންނަށް ފެނިވަޑައިގަންނަވާ ހުވަފެންފުޅު ތަކަކީ ﷲ ސުބުޙާނަހޫ ވަތަޢާލާގެ ހަޟުރަތުން އަންނަ ވަޙީއެވެ.\nއެގޮތުން ﷲ ތަޢަލާގެ ޚަލީލު، އިބުރާހީމު عليه السلام އެކަލޭގެފާނުގެ ދަރިކަލުންނާއި މުޚާތަބުކޮށް ވިދާޅުވިކަމަށް ޤުރުއާނުގައި ވާރިދުވެގެން އައިސްފައިވެއެވެ.\n(قَالَ يَا بُنَيَّ إِنِّي أَرَىٰ فِي الْمَنَامِ أَنِّي أَذْبَحُكَ فَانظُرْ مَاذَا تَرَىٰ ۚ قَالَ يَا أَبَتِ افْعَلْ مَا تُؤْمَرُ ۖ سَتَجِدُنِي إِن شَاءَ اللَّـهُ مِنَ الصَّابِرِينَ) [سورة الصافات 102]\nމާނައީ :”އޭ ލޯބިވާ ދަރިފުޅާއެވެ! ހަމަކަށަވަރުން، އަހުރެން ތިބާ ޤުރުބާން ކުރާތީ، ހުވަފެނުގައި އަހުރެންނަށް ފެނިއްޖެއެވެ. ފަހެ، ތިބާއަށް (އެކަމާމެދު) ފެންނަގޮތެއް ވިސްނައި ބަލާށެވެ! އެ ދަރިކަލުން ދެންނެވިއެވެ. އޭ ބައްޕާއެވެ! ކަލޭގެފާނަށް އަމުރުކުރައްވާ ކަންތައް ކަލޭގެފާނު ކުރައްވާށެވެ! ﷲ އިރާދަކުރެއްވިއްޔާ އަޅުގަނޑު ވަނީ، ކެތްތެރިންގެ ތެރެއިންކަން، ކަލޭގެފާނަށް ފެނިވަޑައިގަންނަވާނެތެވެ.”\nމަޞްދަރު: مجلة البحوث الإسلامية، 67 /7– 18


Import Mudhalaai Export Kuri Mudhaa Maduvehje - Vaguthu\nއިމްޕޯޓް ކުރި މުދަލާއި އެކްސްޕޯޓް ކުރި މުދާ މަދުވެއްޖެ\nމިދިޔަ ޖޫން މަހު ރާއްޖެ އަށް އިމްޕޯޓް ކޮށްފައިވާ މުދަލާއި، ރާއްޖެ އިން ބޭރުގެ ގައުމުތަކަށް އެކްސްޕޯޓް ކުރި މުދަލުގެ އަދަދު ވެސް މަދުވެއްޖެއެވެ.\nކަސްޓަމްސް އިން މިއަދު ނެރުނު ބަޔާނެއްގައި ވިދާޅުވީ ފާއިތުވި ޖޫން މަހު ރާއްޖެއިން އިމްޕޯޓް ކުރެވުނު މުދަލުގެ ސީއައިއެފް އަގު 2018 ވަނަ އަހަރުގެ ޖޫން މަހާ އަޅާބަލާއިރު5އިންސައްތަ ވަނީ ދަށްވެފައެވެ. 2018 ވަނަ އަހަރުގެ ޖޫން މަހު ދިވެހިރާއްޖެއިން 3.5 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، މި އަހަރުގެ ޖޫން މަހު މި ޢަދަދުވަނީ 3.3 ބިލިއަން ރުފިޔާއަށް ދަށްވެފައެވެ.\nޖޫން މަހު އިމްޕޯޓާއި އެކްސްޕޯޓް ދަށްވި ނަމަވެސް ކަސްޓަމްސް އަށް ލިބުނު އާމްދަނީ ވަނީ އިތުރުވެފައެވެ.\nފާއިތުވި ޖޫން މަހު ދައުލަތަށް ލިބުނު އާމްދަނީ 2018 ވަނަ އަހަރުގެ ޖޫން މަހާ އަޅާބަލާއިރު 13 އިންސައްތަ ވަނީ އިތުރުވެފައެވެ. 2018 ވަނަ އަހަރުގެ ޖޫން މަހު 235 މިލިއަން ރުފިޔާ ދައުލަތަށް ލިބިފައިވާއިރު، މި އަހަރުގެ ޖޫން މަހު މި ޢަދަދުވަނީ 266 މިލިއަން ރުފިޔާއަށް އިތުރުވެފައެވެ.\nއިމްޕޯޓްކުރި މުދަލުގެ އަގުގެގޮތުން 19 އިންސައްތަ ޗައިނާ އަދި ޔޫ.އޭ.އީ އިން އިމްޕޯޓްކޮށްފައިވާއިރު، ސިންގަޕޫރުން 13 އިންސައްތަ އަދި އިންޑިއާއިން9އިންސަައްތަ މުދާ އެތެރެކޮށްފައިވެއެވެ.\nމިއަހަރު ރާއްޖޭގެ އިމްޕޯޓް ދަށްވަމުން ދާއިރު މިއީ އިޤުތިޞާދީ ނަޒަރަކުން ވިސްނާއިރު ގައުމުގެ އިޤުތިޞާދު މަޑު ޖެހެމުންދާ ކަމުގެ ނިޝާނެއް ކަމަށް އިޤުތިޞާދީ ދާއިރާގެ ތަޖުރިބާކާރުން ވިދާޅުވެއެވެ. އިމްޕޯޓް ދަށް ވެގެން ދިއުމުގެ އެއް ސަބަބަކީ ބޮޑެތި މަޝްރޫޢުތައް ހިންގުން މަޑު ޖެހިފައިވުމެވެ.\nޖުލައި 11, 2019 23:25\nއެސްޓީއޯ ، އެމްޓީސީސީ ، ފެނަކަކޯޕްރޭޝަން ، ފެންކުންފުނި އިނދަޖެހިފައޮއްވާ ރައީސް ޔާމީން ވަޑައިގެން އެތަކެއް މަސައްކަތުން އެތަންތަން މޮޓާކޮށް ކޮޅަށް ޖަހާ ފައިދާލިބޭތަންތަނަށް ހަދާފައޮއްވާ ދިވެހިން ނުކުމެ އަލުން އެތަންތަން އިނދަޖައްސާލުމަށް ފުރުޞަތު ދިނެވެ. އެންމެ 150 މިލިޔަން ޑޮލަރު ރިޟާވްގައި ހުއްޓާ ރައީސް ޔާމީންގެ އިޤްތިޞާދީ ސިޔާސަތުން ޤަވްމީ ރިޟާވްގައި 850 ބިލިޔަން ޑޮލަރަށް އިތުރުކޮށްފައި ހުއްޓާ ރިޟާވް ހުލިކޮށްލުމަށް ދިވެހިން ނުކުމެ ފުރުޞަތު ދިނެވެ. ދިވެހިންނަށް ހަމަ ސާބަހެވެ. ހިތި ނަތީޖާ އެބަ ފެންނަމުން ދެއެވެ.\nޖުލައި 12, 2019 04:04\nމަދުވާނެދޯ!؟ ރާއްޖޭގެ އެންމެންނާއި ރާއްޖޭގައުޅޭ ބޭރުމީހުންވެސް ބޭނުންވާ ހުރިހާ އެއްޗެއް ގެންނަނީ ޕޯސްޓްއިން ޑީ އެޗް އެލް ފެޑެކްސް އީ އެމް އެސް މެދުވެރިކޮއް ނުގެންނަ އެއްވެސް އެއްޗެއް ނެތް އޮންލައިން ޕޭޖް ތަށް ބަލާލީމަ އެކަން އެނގޭނެ މީ ޤައުމު ހަލާކުވެ ހާލަތު ދަށަށްދާނެކަމުގެ ސިގްނަލް މިކަން ކޮންޓްރޯލް ނުވެއްޖެނަ ހާލަތު ވ ގޯސްވާނެ


Aadheetha dhuvahun feshigen WAMCO in kuni naganee reygandu | Mihaaru\nވެމްކޯގެ މުވައްޒަފަކު މަލޭގެ މަގުމައްޗަށް ނެރެފައި ހުރި ކުނިތައް ނަގަނީ-- ފޮޓޯ:އަހުމަދު އަވްޝަން/މިހާރު\n07 ޖެނުއަރީ 2021 - 09:35\nކުރިން އިއުލާނުކޮށްފައިވާ ގޮތަށް، އަންނަ އާދީއްތަ ދުވަހުން ފެށިގެން ވެމްކޯއިން މާލޭގެ ގެތަކުން ކުނި ނަގާނީ ރޭގަނޑުކަން އެ ކުންފުނިން ހަނދާންކޮށްދީފި އެވެ.\nވެމްކޯއިން ނެރުނު އިއުލާނެއްގައި ބުނީ ސިއްހީ ކުއްލި ނުރައްކަލުގެ ހާލަތާއި ކާފިއު ވަގުތުތަކަށް ގެނައި ބަދަލާއެކު ދުވާލު ވަގުތު މަގުމަތީގައި ވެހިކަލް ގިނަވެފައިވާ ކަމަށެވެ. އެހެންވެ ގެނައި ބަދަލުތަކާ އެކު އާދީއްތަ ދުވަހުން ފެށިގެން ކުނި ނަގާނީ ރޭގަނޑު 10:00 އިން 12:00 އާ ދެމެދުގަ އެވެ.\nކޮވިޑް-19ގެ ސަބަބުން ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކުރުމާ ގުޅިގެން ވެމްކޯއިން މާލޭގެ ގެތަކުން ކުނި ނަގަމުން އަންނަނީ މެންދުރު ފަހު 2:30ގެ ފަހުންނެވެ. ނަމަވެސް ބައެއް ގެތަކުން ކުނި ނެރެންޖެހޭ ވަގުތު ނޫން އެހެން ވަގުތުތަކުގައި ކުނި ނެރެފައި ބަހައްޓާތީ ބައެއް ސަރަހައްދުތަކުގައި ކުނި ގިނަވެފައި ހުންނަ ކަމަށާއި އާދީއްތަ ދުވަހުން ފެށިގެން ކުނި ނެރެން ޖެހޭނީ ރޭގަނޑު ކުނި ނަގާ ވަގުތުތަކުގައި އެކަނި ކަމަށް ވެސް ވެމްކޯ އިން ބުންޏެވެ.\nކުނި ނަގާ ވަގުތަށް ބަދަލު ގެނައި ނަމަވެސް އަދިވެސް ގޭގެއިން ޖެހޭނީ ކުނި ބޭރަށް ނެރޭށެވެ. މިކަން ބަދަލުވާނީ ސިއްހީ ކުއްލި ނުރައްކަލުގެ ހާލަތު އުވާލުމުން ކަމަށް ވެމްކޯ އިން ވަނީ ބުނެފަަ އެވެ.\nވެމްކޯ ވޭސްޓް މެނެޖްމެންޓް ކުނި\nވެމްކޯގެ ކުނިނަގާ ވެހިކަލްތައް 10 އަހަރުނުވާ ވެހިކަލްތައް ހީވަނީ 30-40 އަހަރުވެފަ ހުރި ބާވެފަ ހުރިވެހިކަލް ހެން. ތަންތަނައް ލާބަލަ ކުންފުނިތަކުގެ ހަރުމުދާ ބެެހެއްޓޭވަރުމީހުން، ދައުލަތުގެ ފައިސާ މިއިސްރާފުކުރަނީ. މަ ހުރިނަމަވެސް ތިޔައްވުރެ ރަންގަޅައް ހަރުމުދާ ބެލެހެއްޓޭނެ.\nމަގުމަތީގަ އުޅޭ ބުޅާތަކަށް ކާއެއްޗެހި ލިބޭނެ.އެސޮރުމެން ވަރަށް އުފާވާނެ.ރޭގަނޑު 10 އެއީ އެސޮރުމެން އެކްޓިވްވާން ފަށާ ގަޑި.\nކުއްލިނުރައްކަލުގެ ހާލަތު ނުދަނީސް މާލޭ މަގުމަތިން ކުނި ހުސްނުވާނެ. މިހާރު މިވާގޮތުން ވެމްކޯއަށް ފައިސާ ދެއްކިޔަސް ނުދެއްކިޔަސް ވެމްކޯމީހުން ކުނިއުކައިދޭ. ވެމްކޯއަށް ފައިސާ ނުދައްކާ ތިބިމީހުނަށް މީ އައި ބޮޑުއީދެއް. މިހާރު ވާގޮތަކީ ކޮންމެ މީހަކުވެސް އެގެއެއްގެ ކުނި ގިނަވެލާއިރަށް ބޭރަށްނެރެނީ.


Thaa. Atholhun feshigen Ga. Atholhah White Alert nerefi – Iru\nދިވެހިރާއްޖޭގައި ކަނޑުއަޑީގެ ޑޭޓާ ސެންޓަރެއް އެޅުމުގެ ފުރުސަތު އެބައޮތް: މަލީހު\nހައިކޯޓަށް ދެ ފަނޑިޔާރުން އައްޔަނުކޮށްފި\nތ. އަތޮޅުން ފެށިގެން ގއ. އަތޮޅަށް ވައިޓް އެލާޓް ނެރެފި\nލަހޫ·5އޮގަސްޓް 2020\nރާއްޖޭގެ މޫސުން ގޯސްވެ، ތ. އަތޮޅުން ފެށިގެން ގއ. އަތޮޅަށް ވައިޓް އެލާޓް ނެރެފި އެވެ.\nމޫސުމާ ބެހޭ ގައުމީ އިދާރާ (މެޓް) އޮފީހުން ބުނީ، އެ ހަތަރު އަތޮޅަށް މެންދުރު 12:40 އިން ހަވީރު 17:00 ގެ ނިޔަލަށް ބޯކޮށް ވާރޭ ވެހި ގުގުރާނެ ކަމަށެވެ. އަދި ވިލާގަނޑުގައި ގަޑިއަކު 45 މޭލަށް ވައިގަދަވާނެ ކަމަށްވެސް މެޓުން ބުނެ އެވެ.\nކުރިޔަށް އޮތް 24 ގަޑިއިރަށް ރާއްޖޭގެ މޫސުން ލަފާކޮށް މެޓު އޮފީހުން ބުނެފައިވަނީ ރާއްޖޭގެ އެކިހިސާބަށް ވިއްސާރަކުރާނެ ކަމަށާއި ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެން ވާކަމަށެވެ.\nއުތުރާއި މެދުރާއްޖެތެރޭގެ އަތޮޅުތަކަށް ހުޅަނގުދެކުނާއި ހުޅަނގުން ގަޑިއަކު 13 މޭލާއި 23 މޭލާ ދެމެދުގެ ބާރުމިނުގައި ވައި ޖެހޭނެ ކަމަށާއި ދެކުނުގެ އަތޮޅުތަކަށް އިރުދެކުނާއި ދެކުނުން ގަޑިއަކު6މޭލާއި 16 މޭލާ ދެމެދުގެ ބާރުމިނުގައި ވައި ޖެހޭނެ ކަމަށްވެސް މެޓު އޮފީހުން ވަނީ ބުނެފައެވެ.\nވިލާގަނޑުގައި ގަޑިއަކު ގާތްގަނޑަކަށް 40 މޭލުގެ ބާރުމިނަށް ވައިގަދަވުން އެކަށީގެން ވާކަމަށާއި އުތުރުގެ ކަނޑުތަށް ގަދަވެފައި އެހެން ހިސާބުތަކުގެ ކަނޑުތައް އާދައިގެވަރަކަށް ގަދަ ވެފައި ވިލާގަނޑުގައި އިތުރަށް ގަދަ ވާނެ ކަމަށްވެސް މެޓު އޮފީހުން ވަނީ ބުނެފައެވެ.\nއިހަވަންދޫގައި ކީރިތި ޤުރުއާނާއި ބެހޭ މަރުކަޒުގެ ގޮތްޕެއް ހެދުމާ ގުޅޭގޮތުން މަޝްވަރާކޮށްފި\nމެޓު އޮފީހުން ބުނީ ރާޅުގެ އުސްމިން ހުންނާނީ ދެކުނުގައި6–3ފޫޓާއި ދެމެދުގައި ކަމަށާއި ހުރިހާ ފަރާތްތަކުންވެސް މޫސުމަށް ސަމާލުވުމަށް އިލްތިމާސް ކުރައްވާ ކަމަށެވެ.\nދިޔަވަރު ބޮޑުވާ ގަޑިތަކުގައި ދެކުނުގެ ބައެއް ރަށްތަކަށް އުދައެރުން އެކަށީގެން ވާކަމަށްވެސް މެޓު އޮފީހުން ވަނީ ބުނެފައެވެ.


Dhiraagun nukulhedhuntherikan hunna kudhinnah kulhivaruge Eid eh\nދިރާގުން ނުކުޅެދުންތެރިކަން ހުންނަ ކުދިންނަށް ކުޅިވަރުގެ އީދެއް\nރާއްޖޭގައި ނުކުޅެދުންތެރިކަން ހުންނަ ކުދިންނަށް ހާއްސަ ކުޅިވަރު މުބާރާތެއް ނޫނީ އީދެއް ނުބާއްވަ އެވެ. ނަމަވެސް ރާއްޖޭގެ އެންމެ ބޮޑު ޓެލެކޮމް ކުންފުނި ދިރާގުން ދަނީ މިފަދަ ކުދިންނަށް ހާއްސަކޮށް ކުޅިވަރު އީދެއް ބާއްވަމުންނެވެ. އެއީ ދިރާގު ސްޕެޝަލް ސްޕޯޓްސް ފެސްޓިވަލް އެވެ. މި އަހަރުގެ މި އީދު އޮންނާނީ މިމަހުގެ 29 ވާ ހޯމަ ދުވަހު ހެންވޭރު ދަނޑުގަ އެވެ.\nދެހާސް އެގާރަ ވަނަ އަހަރުން ފެށިގެން ކޮންމެ އަހަރަކު ދިރާގު ސްޕެޝަލް ސްޕޯޓްސް ފެސްޓިވަލް އަންނަނީ ބާއްވަމުންނެވެ. އަދި މިއީ މިގޮތަށް ބޭއްވޭ 8 ވަނަ ފެސްޓިވަލް އެވެ. މި އަހަރުގެ ދިރާގު ސްޕެޝަލް ސްޕޯޓްސް ފެސްޓިވަލްގައި 390 ކުދިން ބައިވެރިވި އެވެ.\nސްޕެޝަލް ސްޕޯޓްސް ފެސްޓިވަލް އަކީ ދިރާގުގެ އިޖްތިމާއީ ޒިންމާގެ ތެރެއިން ތަފާތު ނުކުޅެދުންތެރިކަން ހުންނަ ކުދިންނަށް ހާއްސަކޮށްގެން ހިންގާ ވަރަށް މުހިންމު ހަރަކާތެކެވެ.\nމި ފެސްޓިވަލްގެ އެންމެ ބޮޑު ބޭނުމަކީ މުޖުތަމައުގައި ދިރިއުޅޭ އެއްވެސް ކުއްޖަކު އެކަހެރި ނުކުރުމާއި ހުރިހާ ކުދިންނަށްވެސް ފުރުސަތުތަކެއް ހޯދައިދިނުމެވެ. އަދި ނުކުޅެދުންތެރިކަން ހުންނަކުދިންނަށް އަމިއްލަ ނަޕްސަށް އިތުބާރުކުރުމާއި ކުޅިވަރުގެ ރޫހު އެ ކުދިންގެ ކިބައިގައި އަށަގެންނެވުމަކީ ވެސް މި ފެސްޓިވަލްގެ މަގްސަދެކެވެ.\nމި ފެސްޓިވަލްގައި ބޯލް ރޯލިން، އޮބްސްޓަކަލް ރިލޭ، ޓަނަލް ރޭސް އަދި ބެޓަން ރިލޭ ފަދަ ފޯރިގަދަ ކުޅިވަރުތައް ކުރިއަށްދާނެއެވެ. އަދި މީގެ އިތުރުން މިއަހަރުގެ ފެސްޓިވަލް އެންމެ ހާއްސަ ވެގެންދާ އެއްކަމަކީ މިއަހަރުގެ ފެސްޓިވަލްގައި ޕެރަލިމްޕިކްސް ގައި ކުޅޭ ކުޅިވަރެއް ކަމަށްވާ "ބޮޗިއާ" ނަމަކަށް ކިޔޭ ސީޕީ ކުދިންނަށް ހާއްސަ ކުޅިވަރެއްވެސް ތަޢާރަފް ވެގެން ދާނެކަމެވެ. މި ކަމުގެ ބޭނުމަކީ މުޖުތަމައުގައި ދިރިއުޅޭ އެއްވެސް ކުއްޖަކު ބާކީ ނުކުރުމާއި ހުރިހާ ކުދިންނަށްވެސް ހަމަ ހަމަ ފުރުސަތު ތަކެއް ހޯދައިދިނުމަށެވެ.\nމިއަހަރު ވެސް ވާދަވެރި ދުވުމުގެ މުބާރާތްވެސް ވަނީ ބާއްވަން ގަސްތުކޮށްފައިއެވެ. އެގޮތުން މިއަހަރުވެސް4ކެޓަގަރީ އަކުން ދަރިވަރުން ވާދަ ކުރާނެއެވެ. އެއީ5އަހަރާއި 8 އަހަރުގެ 40 މީޓަރު ގެ ކެޓަގަރީ، 8 އަހަރާއި 12 އަހަރުގެ 60 މީޓަރުގެ ކެޓަގަރީ، 12 އަހަރާއި 16 އަހަރުގެ 100 މީޓަރުގެ ކެޓަގަރީ އަދި 16 އަހަރުން މަތީގެ 100 މީޓަރުގެ ކެޓަގަރީ އަދި 100 މީޓަރުގެ ވީލްޗެއަރ ކެޓަގަރީއެވެ. މި ކޮމްޕެޓޭޓިވް ސްޕޯޓްސްގެ ސަބަބުން ކުދިންގެ އަމިއްލަ ނަފްސަށް ކުރެވޭ އިތުބާރާއި، އަދި އެހެން ކުދިންނެކޭ އެއްގޮތަށް ނުކުޅެދޭ ކުދިންނަށްވެސް މިފަދަ ސްޕޯޓްސްތަކުގައި ބައިވެރިވޭކަން ކުދިންނަށްވެސް އެގިގެންދާ\nސްކޫލްތަކާއި އެންޖީއޯ ތަކަށް ހުޅުވާލައިގެން ބާއްވާ މި ފެސްޓިވަލުގައި މިއަހަރުގެ ފެސްޓިވަލްގައި4އެންޖީއޯ އަދި 11 ސްކޫލުން ބައިވެރިވިއެވެ. އެއީ މޯލްޑިވްސް އެސޯސިއޭޝަން ފޯ ޕިޒިކަލް ޑިސްއޭބަލްސް، ބިއުޓިފުލް އައިސް ޑައުން ސިންޑްރޯމް އެސޯސިއޭޝަން، ކެއާ ސޮސައިޓީއާއި، މޯލްޑިވްސް އޯޓިޒަމް އެސޯސިއޭޝަންއެވެ. ސްކޫލް ތަކުގެ ތެރޭގައި ހިމެނެނީ، އަމީރު އަހުމަދު ސްކޫލް، އިމާދުއްދީން ސްކޫލް، ރެހެންދި ސްކޫލް ،މުހިޔުއްދީން ސްކޫލް، ގާޒީ ސްކޫލް، ހިރިޔާ ސްކޫލް، ބިލަބޮންގް ހައި އިންޓަނޭޝަނަލް، ކެންގަރޫ ކިޑްސް، ތާޖުއްދީން ސްކޫލް އަދި އިސްކަންދަރު ސްކޫލް ގެ އިތުރުން އަމީނިއްޔާ ސްކޫލެވެ.\nމުނިފޫހި ފިލުވަން "ދިރާގު ޕްލޭ" ނެރެފި\nއެހީ ދިނުމުގައި ދިރާގު ބައިވެރިވެއްޖެ


މިވެސް ފަނޑިޔާރުންގެ މައްސަލައެއްތޯ؟ ޤާނޫނުގަ މިހާރު މަދީ މީހަކު މެރީމާ3ރޭ ނައިޓްފިޝިންގއަށް ދާން ޖެހުން ނޫންތޯ؟\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 48 ސިކުންތު\n"200 ރުފިޔާގެ ފިޔާ ބަސްތާއެއް ވަގަށް ނެގީމާ 27000 ރުފިޔާއިން ޖުރުމަނާ، ބަނގުރާ ބުއީމާ 27 ރުފިޔާއިން ޖުރުމަނާ މިހާރުވެސް އެގެންދަނީ ކުރަމުންނެވެ. ދެން އިތުރުވާނީ މީހަކު މަރައިފިނަމަ3ރޭ ނައިޓްފިޝިންގއަށް ދާން ޖެހޭ ގޮތަށް ޤާނޫނުލްޢުޤޫބާތު ބަދަލުކުރުން ކަމަށްވުމަކީވެސް ހަމަ ވަރަށް ގާތް ކަމެއް ކަމަށް ޤަބޫލު ނުކުރަންވީ ކީއްވެގެންތޯއެވެ؟"\nރާއްޖޭގައި އިސްލާމީ ޝަރީޢާ ޤާއިމުކުރާ ވާހަކަ ދައްކާއިރަށް އަބަދުވެސް މިދައްކަނީ ޝަރުޢީ ނިޒާމް ފުރިހަމަ ނޫން ވާހަކައެވެ. ފަނޑިޔާރުންނަށް އެވަރުގެ އިތުބާރެއް ނެތް ވާހަކައެވެ. ނަމަވެސް މިއީ އެއްވެސް ޙާލއްގައި ބުއްދި ސަލާމަތުން ހުރި އެއްވެސް މީހަކު ބަލައިގަންނާނެ ވާހަކަތަކެއް ނޫނެވެ.\nކޮންމެ ފަންނަކަށް ބެލި ނަމަވެސް ދިވެހިންނަކީ ދުނިޔޭގެ ފެންވަރުގައި ތޫނުފިލި، ޤާބިލު ބައެއްކަން ދުނިޔެ ޤަބޫލުކުރެއެވެ. ދުނިޔޭގެ ފެންވަރުގައި ދިވެހިން އަދާކުރަމުން ގެންދާ މަޤާމުތަކުން އެކަނިވެސް މިކަންކަން ވަރަށް ރަނގަޅަށް ހާމަވެގެންދެއެވެ.\nޝަރުޢީ ނިޒާމަށް ބަލައިފިނަމަ އެންމެ ފުރިހަމައަށް ޝަރީޢަތްކޮށް ޙުކުމް ކުރެއްވޭ ފެންވަރުގެ ޤާބިލު އެތައް ޢިލްމުވެރިން ރާއްޖޭގައި އެބަ ތިއްބެވިއެވެ. އަދި އިސްލާމީ ޝަރީޢާ ހިންގަން ފަށައިގަންނައިރު އިތުރު އެހީތެރިކަމަށް ބޭނުންވާނަމަ ސައުދިޢަރަބިޔާގެ އެހީތެރިކަން ލިބޭނެކަން އެއީ ޔަޤީންކަމެކެވެ.\nހަމައެކަނި ބޭނުންވަނީ ސަރުކާރުން ޝަރުޢީ ނިޒާމުގެ ތެރެއަށް އަތް ބޭނުން ހުއްޓައިލުމެވެ. އެއީ ސަރުކާރުން ކުރަން ޖެހޭ ކަމެކެވެ. ދެން ބޭނުންވަނީ ފަނޑިޔާރުންގެ ކަންކަން ބެލެހެއްޓޭނެ ރަނގަޅު ނިޒާމެކެވެ. އެއީ ޤާނޫނު ހަދާ މަޖިލީހުން ހަމަޖައްސައިދޭން ޖެހޭ ކަމެކެވެ. މި ދެކަންތައް ފުރިހަމަކޮށްދެވިއްޖެ ނަމަ ފަނޑިޔާރުން ޒިންމާދާރުވެސް ކުރުވޭނެއެވެ!\nއިސްލާމީ ޝަރީޢާގެ ނިޒާމު ޤާއިމުކުރުމަކީ ފަނޑިޔާރަކު ހަމަ ހުކުމެއް ކުރައްވާއިރަށް ބޮޑެތި އަދަބުތައް ދީ އަތްފައި ކަނޑައި ބޯކަނޑަން ޖެހޭ ނިޒާމެއްވެސް ނޫނެވެ. އެހިސާބަށް ކަންކަން ދަނީ އެތައް މަރުޙަލާތަކެއް ފުރިހަމަކޮށްފައެވެ. އެހުރިހާ މަރުހަލާތަކެއްގައި ތިއްބަވާ ހުރިހާ ބޭފުޅުންނަށް އިތުބާރު ނެތް ނަމަ ޝަރުޢީ ނިޒާމް މިހާރުން މިހާރަށް ވެސް އޮތީ އުވާލައި ޝަރީޢަތްކުރުން ހުއްޓައިލުން ނޫންތޯއެވެ؟\nސަރުކާރުން ބޭނުންވާ ގޮތަކަށް ޙުކުމް ކުރީމާ ފަނޑިޔާރުނެގެ ހަތަރެސްފައިގައި މެޑެލް އަޅުވައެވެ. ތައްރީފާއި ޚުޝާމަދު ކުރަމުން ގޮސް ފަނޑިޔާރުގެ ދެފައި އޮޅޭވަރުކޮށްލައެވެ. ސަރުކާރުން ބޭނުން ނުވާ ގޮތަކަށް ޙުކުމެއް ކޮށްފިނަމަ ޝަރުޢީ ނިޒާމަށް އެއްވެސް އިތުބާރެއް ކުރެވޭ ކަމަކަށް ނުވެއެވެ. ސަރުކާރުން ޢަމަލުކުރާ މިއާދަ މިހާރުވަނީ ރައްޔިތުންވެސް ބަލައިގެންފައެވެ. ރައްޔިތުންވެސް ވިސްނަނީ ހަމައެ މޭރުމުންނެވެ.\nފަނޑިޔާރުންގެ ތެރޭގައި ކަމުނުދާ ބައަކު ތިބިނަމަ ބޭރުކުރާށެވެ! ކަމުދާ ބައަކުލައިގެންވެސް ﷲ ތަޢާލާގެ ޙުކުމް ފުޅުތައް ތަންފީޒުކުރަން ދެކޮޅު ހެދުމަކީ އެއްވެސް މުސްލިމަކަށް ކުރެވޭނެ ކަމެއް ނޫނެވެ.\n200 ރުފިޔާގެ ފިޔާ ބަސްތާއެއް ވަގަށް ނެގީމާ 27000 ރުފިޔާއިން ޖުރުމަނާ، ބަނގުރާ ބުއީމާ 27 ރުފިޔާއިން ޖުރުމަނާ މިހާރުވެސް އެގެންދަނީ ކުރަމުންނެވެ. ދެން އިތުރުވާނީ މީހަކު މަރައިފިނަމަ3ރޭ ނައިޓްފިޝިންގއަށް ދާން ޖެހޭ ގޮތަށް ޤާނޫނުލްޢުޤޫބާތު ބަދަލުކުރުން ކަމަށްވުމަކީވެސް ހަމަ ވަރަށް ގާތް ކަމެއް ކަމަށް ޤަބޫލުނުކުރަންވީ ކީއްވެގެންތޯއެވެ؟\nރައްޔިތުން ބާރު ދިނީމާ މިފަދަ ޤާނޫނުތައް ފާސްކޮށް ފަނޑިޔާރުން ލައްވައި ޙުކުމް ކުރުވިދާނެ އެވެ! ރައްޔިތުންގެ މަޖިލީހަކީ އެދުވަހަކު ކުރަން ބޭނުންވި ކޮންމެ ކަމެއް ކުރެވޭ ތަނަކަށް އަމިއްލައަށް ހަދައިގެން ތިބެ މިފަދަ ކަންކަން މިއަދު ކުރެވިދާނެއެވެ! ނަމަވެސް ޔަޤީނުންވެސް ނައިސް ނުދާނެ ދުވަހެއް ކުރިއަށް އެބައޮތެވެ!


SunOnline: Feature: JP ah running mate aku nudhehki lasvun, MDP ge nuseedhaa nufooz!\n12 ޖުލައި 2017 ވަނަ ދުވަހު އިދިކޮޅު ކޯލިޝަންގައި ހިމެނޭ މަޖިލިސް މެމްބަރުން ނޫސްވެރިންނަށް މައުލޫމާތު ދިނުން -- ސަން ފައިލް ފޮޓޯ/ ފަޔާޒު މޫސާ\nޖޭޕީއަށް ރަނިން މޭޓަކު ނުދެއްކި ލަސްވުން، އެމްޑީޕީގެ ނުސީދާ ނުފޫޒު!\n1 ހަފްތާ3ދުވަސް ކުރިން - 09 ޖުލައި 2018 13\nއިދިކޮޅު އެންމެ ބޮޑު ޕާޓީ، އެމްޑީޕީގެ ސިޔާސީ މިސްރާބު ބަދަލުކޮށްލައި ގުޅިފައިވާ ޕާޓީތަކުގެ ރިޔާސީ ކެންޑިޑޭޓުގެ ގޮތުގައި، އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ނެރެން ނިންމީ ނިމިގެން ދިޔަ އެ ޕާޓީގެ ކޮންގްރެސްއިންނެވެ.\nއިދިކޮޅު ސިޔާސީ ލީޑަރުން އެއްބަސްވީ ޖުމްހޫރީ ޕާޓީއަށް ރަނިން މޭޓަކު ކަނޑައަޅަން ފުރުސަތުދިނުމަށެވެ. ނަމަވެސް އަދި މިއަދާ ޖެހެންދެން ވެސް އެ ނަން އޮތީ ކަނޑަނޭޅި އެވެ. އިބޫ ކެމްޕެއިން ފެއްޓެވީ ގިނިކަންޏާ އެވެ. ރަނިން މޭޓެއްގެ ތަޅާފޮޅުން އަދިވެސް ވަރުގަދަ ވަނީ އެވެ. ހަތަރު ފިކުރުގެ އެކްޓިވިސްޓުން މީސް މީޑިއާގައި ތަޅާފޮޅަނީ އެވެ. އެކަކަށް ވުރެ އަނެކެއްގެ ހަމަލާތައް ވަރުގަދަވެފައި ބަހުގެ ވިހަކަން ގަދަ އެވެ. މި ހަތަރު ސިޔާސީ ލީޑަރުންގެ ފިކުރު ހަގީގަތުގައި ވެސް އެއް ނުވާނެ ކަމަށް ގިނަ ބަޔަކު ގަބޫލުކުރަން ފަށައިފި އެވެ.\nމައްސަލަ ގޯސްވި ހިސާބަށް ބަލަމާހެއްޔެވެ. ކޯލިޝަންގައި އިސްކޮށް ހަރަކާތްތެރިވާ ބައެއް ބޭފުޅުންގެ ނަޒަރުގައި، ރަނިން މޭޓަކު ކަނޑައެޅުމުގައި، ޖުމްހޫރީ ޕާޓީ "ނުކުޅެދިފައި" އޮތީ އިދިކޮޅުގައި ބާރުގަދަ އެމްޑީޕީގެ ނުފޫޒާ ހެދި އެވެ. އެމްޑިޕީން ޖޭޕީއަށް އެކިގޮތްގޮތަށް ވަކި ބޭފުޅަކު ރަނިންމޭޓަކަށް ނެގުމަށް ދިޔައީ ޕްރެޝަރު ކުރަމުންނެވެ. ނަމަވެސް ގުޅިފައިވާ ސިޔާސީ ޕާޓިތަކުން ނެރޭ ކެނޑިޑޭޓް، އިބޫގެ ރަނިން މޭޓެއް ނެރުމުގެ ފުރިހަމަ އިހްތިޔާރާއި ބާރު މިހާރު އޮތީ ޖުމްހޫރީ ޕާޓީއަށް ދޫކޮއްލައިފަ އެވެ.\n3 ޖުލައި 2017: މަސީހާ ދެކޮޅަށް އިތުބާރު ނެތް ކަމުގެ މައްސަލަ ހުށަހެޅުމަށް ފަހު އިދިކޮޅު ކޯލިޝަނުން އެކަމުގެ އުފަލުގައި މ. ކުނޫޒުގައި މިރޭ ބޭއްވި ޖަލްސާގެ ތެރެއިން-- ސަން ފޮޓޯ/ މުހައްމަދު އަފްރާހް\nނަމަވެސް ޖުމްހޫރީ ޕާޓީން ރަނިން މޭޓަކު ނުނެރެ މިި ލަސްވަނީ ކީއްވެހެއްޔެވެ؟ މި ސުވާލަށް ގިނަ ބަޔަކު ދޭ ޖަވާބަކީ އެކަމުގައި އެމްޑީޕީގެ ނުފޫޒާ އޮތީ ކަމަށެވެ. ރަނިން މޭޓަކު ނެރުމުގައި އެމްޑީޕީން ނުފޫޒު ފޯރުވާތީ ލަސްވަނީ ކަމަށެވެ.\nދާދި ފަހުން ސިޔާސީ ދައިރާއާ ގުޅި ވަޑައިގެންނެވި، ގާސިމް އިބްރާހީމްގެ ހަގު އަބިކަނބަލުން އާއިޝަތު ނަހުލާ (އާއިޝާ)، ޖުމްހޫރީ ޕާޓީން ނެރޭ ރަނިން މޭޓަކަށް ހަމަޖެއްސުމަށް އެ ޕާޓީގެ ތެރޭގައި ކެމްޕެއިން ވެސް ކުރި އެވެ. ނަމަވެސް އެމްޑީޕީއާ ޖޭޕީއާ ހިޔާލު ތަފާތުވުން ބޮޑުވެ، ނަތީޖާއެއްގެ ގޮތުން ރަނިން މޭޓަކަށް ކުރިމަތި ނުލުމަށް އައިޝާ ނިންމާފައިވާ ކަމަށް ދަނީ އަޑު ފެތުރެމުންނެވެ. ގާސިމަށް އެންމެ އިތުބާރު ކުރެވޭނެ ކަމަށް ބެލެވޭ އެއް ނަންފުޅު އެމްޑީޕީގެ ޕްރެޝާރާ ހެދި ރޭހުން ބޭރުވީ އެވެ.\nއައިޝާ ރަނިން މޭޓުގެ ރޭހުން ބާކީކުރި އެންމެ ބޮޑު އެއް ސަބަބަކަށް ބައެއް ސިޔާސީ ތަޖުރިބާކާރުން ވިދާޅުވަނީ ކުރީގެ ރައީސް މުހައްމަދު ނަޝީދު ބޭނުން ގޮތަށް ކަންކަން ކުރުމުގެ ފުރުޞަތު އެކަމަނާ ނުދެއްވާފާނެތީ ކަމަށެވެ. ސަބަބަކީ ރިޔާސީ ދައުރަކަށް އިބޫ އިންތިހާބުވުމުން ކޮންމެވެސް ގޮތަކުން ރައީސް ނަޝީދު ވެރިކަމަށް ގެނައުމަށް މަސައްކަތް ކުރައްވަން ނިންމަވާފައި އޮތުމުން ކަމަށް ބައެއް ސިޔާސީ ބޭފުޅުން ވިދާޅުވެ އެވެ.\nބިލެއްދޫ ދާއިރާގެ މެމްބަރު އަހުމަދު މުބީން މީގެ ކުރިން ވިދާޅުވީ އެމްޑީޕީއަށް ވެރިކަން ލިބިއްޖެ ނަމަ ޖޭޕީގެ ރަނިން މޭޓް މަގާމުން ވަކި ކުރާނެ ކަމަށެވެ. އަދި އެ މަގާމަށް ކުރީގެ ރައީސް ނަޝީދު ގެނެސް އިބޫ ވެސް ވަކި ހިސާބަކުން އިސްތިއުފާދީ ނަޝީދާއި ވެރިކަން ހަވާލު ކުރާނެ ކަމަށް ވިދާޅުވި އެވެ. މީގެ އިތުރުން އެމްޑީޕީން ރަނިން މޭޓަކަށް ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ގެންނަން އުޅޭ ކަމަށް ވެސް ވަނީ އަޑުފެތުރިފަ އެވެ.\nގުޅިފައިވާ ކޯލިޝަނުން ރަނިންމޭޓަކު ކަނޑައެޅުމަށް ޖުމްހޫރީ ޕާޓީއަށް ދީފައިވާ ބާރުގެ ތެރެއަށް އެމްޑީޕީން ނުފޫޒު ފޯރުވައި އެމްޑީޕީން އަނެއްކާ ވެސް މަސައްކަތް ކުރަމުން މިދަނީ ގާސިމަށް "ލަނޑެއްދޭންތޯ" އެއީ މިހާ ހިސާބުން ސިޔާސީ ތަޖުރިބާކާރުން އުފައްދާ ސުވާލެކެވެ. ދެހާސް އަށް ވަނަ އަހަރުގެ ރިޔާސީ އިންތިހާބުގައި ނަޝީދު ވެރިިކަމަށް ވަޑައިގަތީ ޖުމްހޫރީ ޕާޓީއާ އެކު ހެދި ކޯލިޝަނާއެކުގަ އެވެ. އޭރު ގާސިމް ހިތް ހަމަޖެއްސުމަށް ޓަކައި "ކީހާ ޅެން ފަރިއްސަށްވެ"، ނަޝީދު ވެރިކަމަށް ވަޑައިގެންނެވިތާ 21 ދުވަހުގެ ތެރޭގައި، ނަޝީދުގެ ސަރުކާރުން ގާސިމް ބޭރުކޮށްލީ އެވެ.\n12 އޭޕްރީލް 2017 ވަނަ ދުވަހު އިދިކޮޅު ކޯލިޝަނުން، ކުނޫޒްގައި ބޭއްވި ޖަލްގެ ތެރެއިން -- ސަން ފޮޓޯ، ފަޔާޒު މޫސާ\nސިޔާސީ ތަޖުރިބާކާރުން ވިދާޅުވާ ގޮތުގައި ޖޭޕީން އަންނަ އަންގާރަ ދުވަހު ނައިބު ރައީސަކު ދައްކަން ނިންމި ނަމަވެސް އެކަން ޖުލައި މަހުގެ 14 ވަނަ ދުވަހަށް ފަސްކުރީ އެމްޑީޕީގެ ނުފޫޒުގެ ސަބަބުންނެވެ. އަދި އެ ނުފޫޒު ފޯރުވުމުގައި އަދާލަތު ޕާޓީގެ ބައިވެރިވުން ވެސް އޮތް ކަމަށް ގިނަ ބަޔަކު ގަބޫލުކުރެ އެވެ.\nޖުމްހޫރީ ޕާޓީން ރަނިން މޭޓެއް ނެރުން ލަސްވަނީ އެމްޑީޕީގެ ފިއްތުންތަކާއެކުގައި ކަން ގިނަ ބަޔަކު ގަބޫލުކުރާ އިރު އެމްޑީޕީން ރިޔާސީ ކެނޑިޑޭޓެއް ނެރުމުގެ ފުރިހަމަ އިހުތިޔާރު އިދިކޮޅު ލީޑަރުން ދިން ފަދައިން ރަނިން މޭޓަކަށް ޖޭޕީން ބޭނުންވާ މީހަކު ކަނޑައެޅުމުގެ ފުރިހަމަ އިހުތިޔާރު އެ ޕާޓީއަށް ދޭން ޖެހެ އެވެ.\nގުޅިފައިވާ ޕާޓީތަކަށް ޖޭޕީންދޭ ނަން ގަބޫލު ނުކުރެވުމަކީ އެއީ ސިޔާސީ ގޮތުން ގުޅިފައިވާ އިއްތިހާދެއްގެ ބަދަހިކަމާ މެދު ސުވާލު އުފައްދަން ލިބޭ ފުރުޞަތެކެވެ. ރަނިން މޭޓަކީ ޖޭޕީގެ ސްލޮޓެއް ކަމަށް ހަތަރު ލީޑަރުން ވަނީ އެއްބަސްވެފަ އެވެ. އެހެންކަމުން އެ މަގާމަށް ލާނެ މީހަކު ނިންމުމުގެ ފުރިހަމަ އިހުތިޔާރު ޖޭޕީއަށް ލިބެން ޖެހޭ ކަމަށް ސިޔާސީ ތަޖްރިބާކާރުން ގަބޫލުކުރައްވަ އެވެ. އަދި ފުރިހަމަ ޑިމޮކްރަސީއެއްގައި އެކަން އޮންނާނީ ވެސް އެހެން ނޫންތޯ އެވެ.\nސިޔާސީ ރައީސް މައުމޫން އެމްޑީޕީ އަދާލަތު ޕާޓީ ފީޗަރ ޖުމްހޫރީ ޕާޓީ (ޖޭޕީ) އިދިކޮޅު ކޯލިޝަން ރިޔާސީ އިންތިޚާބު އިދިކޮޅު އިއްތިހާދު ރިޔާސީ އިންތިޚާބު 2018 ރިޔާސީ ކެމްޕޭން 2018\nގާނޫނު ތަން ނުދޭ ދޮޅު އަހަރުގެ "ސަރުކާރު"! 23 ގަޑި 14 މިނެޓް ކުރިން


ކޮރޯނާ ވައިރަސް ޖެހިގެން މަރުވި މީހުންގެ އަދަދު 3،000 އަށްވުރެ މައްޗަށް – Dhen.mv\nކޮރޯނާ ވައިރަސް ޖެހިގެން މަރުވި މީހުންގެ އަދަދު 3،000 އަށްވުރެ މައްޗަށް\nMarch 2, 2020 - 9:58 am\nދުނިޔޭގެ އެކި ކަންކޮޅުތަކުގައި ހަލުވިކަމާއެކު ފެތުރެމުން އަންނަ ކޮރޯނާ ވައިރަސް(ކޮވިޑް-19) ޖެހިގެން މަރުވި މީހުންގެ އަދަދު 3،000 އަށް ވުރެ މައްޗަށް އަރާފައިވާ ކަމަށް ކަމާބެހޭ އިދާރާތަކުން ބުނެފި އެވެ.\nމި ވައިރަސް ޖެހިގެން މިހާތަނަށް މަރުވި މީހުންގެ ތެރެއިން 90 ޕަސަންޓް މީހުން މަރުވެފައި ވަނީ އެ ވައިރަސް ފުރަތަމަ ފެނުނު ޗައިނާގެ ހޫބޭ ސަރަހައްދުންނެވެ. ނަމަވެސް، އެ ވައިރަަސް ޖެހިގެން މަރުވި މީހުން ތަފާތު 10 ގައުމަކުން މިހާރު ވަނީ ރިޕޯޓު ކޮށްފަ އެވެ. އޭގެ ތެރޭގައި އެންމެ ގިނަ ބަޔަކު މަރުވެފައިވަނީ އިރާނުންނެވެ. އެގޮތުން، މިހާތަނަށް އިރާނުން 50 މީހުން މަރުވެފައިވާއިރު، އިޓަލީން ވެސް 30 މީހުން މަރުވެފައިވާ ކަމަށް ރިޕޯޓުތައް ބުނެއެވެ.\nއެ ވައިރަސް ޖެހިފައިވާ މީހުންގެ އަދަދު މިހާރު 90،000 އަށް ވުރެ މައްޗަށް އަރާފައިވާއިރު، ޗައިނާގެ އެތެރޭގައި އެ ބަލި ފެތުރޭ މިންވަރަށް ހަލުވި މިނުގައި ދުނިޔޭގެ އެހެން ހިސާބުތަކުގައި ފެތުރޭކަމަށް ދުނިޔޭގެ ސިއްހަތާބެހޭ ޖަމިއްޔާ ޑަބްލިޔުއެޗްއޯ އިން ވަނީ ބުނެފަ އެވެ.\nނަމަވެސް، އޭގެ ތެރެއިން ގިނަ ކޭސްތައް ސީރިއަސް ނޫން ކަމަށާއި، އެ ވައިރަސް ޖެހިގެން މީހުން މަރުވާ ރޭޓް އަދިވެސް ހުރީ ދެ ޕަސަންޓާއި ފަސް ޕަސަންޓާ ދެމެދުގައިކަމަށް ވެސް އެ ޖަމިއްޔާ އިން ބުނެފައިވެ އެވެ.\nޑަބްލިޔުއެޗްއޯ އިން އިތުރަށް ބުނީ އެ ވައިރަސްގެ ނުރައްކާ އެންމެ ބޮޑީ އުމުރުން ދުވަސް މީހުންގެ އިތުރުން ބޮޑެތި ބަލިތަކަށް ފަރުވާ ހޯދަމުންދާ މީހުން ކަމަށެވެ.\nއެ ވައިރަސްގެ ސަބަބުން ގިނަ ފެކްޓަރީތައް ބަންދުކުރަން ޖެހުމުގެ ސަބަބުން، ޗައިނާގެ އިގުތިސޯދަށްވެސް ވަރަށް ބޮޑަށް އަސަރުކޮށްފައިވާކަމަށް އެ ގައުމުން ވަނީ ބުނެފަ އެވެ.\nހިތްތަކުގެ ފަރުވާއަކީ ދުޢާ, މި ދުޢާތަކުން ހިތްތަކަށް ފަރުވާ ދެއްވާ!\nމިއަދު ފުވައްމުލަކުގައި އެކްސިޑެންޓު ހިނގައިފައިވަނީ ކިނބި ގަހެއްގައި ކާރު ޖެހިގެން!\nނިޔާވި ޒުވާނާ މީގެ ކުރިން ވެސް އެކްސިޑެންޓެއްވެ، އުއްމީދު ކަނޑާލި\nހިތްދަތި އުނދަގޫކަން އަންނަނީ އެނގުމަކާ ނުލައެވެ. ނަމަވެސް އެނބުރި ދަނީ އެތަކެއް ފިލާވަޅުތަކެއް ދަސްކޮށްދީފައެވެ.


BREAKING: Sarukaarun Raajjeyge Gina Media Thakakah Inzaaru Dhee Joorimanaa Kuran Fashaifi - Vaguthu\nސަރުކާރުން ރާއްޖޭގެ ގިނަ މީޑިއާތަކަކަށް އިންޒާރުދީ ޖޫރިމަނާ ކުރަން ފަށައިފި\nޖެންޑާ މިނިސްޓަރ އައިޝަތު މުހައްމަދު ދީދީ ވަގުތު އަށް މައުލޫމާތު ދެއްމަވަނީ؛- ވަގުތު އިމޭޖަސް- މުހައްމަދު އަފްޒަލް\nރައީސް އިބްރާހިމް މުހައްމަދު ސޯލިހްގެ ސަރުކާރުން ރާއްޖޭގެ ގިނަ މީޑިއާތަކަކަށް އިންޒާރުދީ ޖޫރިމަނާ ކުރަން ފަށައިފިއެވެ.\nމީޑިއާތަކަށް އިންޒާރުދީ ޖޫރިމަނާ ކުރަމުން ދަނީ ޖެންޑަ މިނިސްޓްރީންނެވެ. މިއީ ރާއްޖެ އަށް ޑިމޮކްރަސީ ގެނައި ފަހުން ސަރުކާރު މިނިސްޓްރީއަކުން މީޑިއާތައް ޖޫރިމަނާ ކުރަން ފެށި ފުރަތަަ ފަހަރެވެ.\n"ވަގުތަށް" އެނގިފައިވާ ގޮތުގައި ޖެންޑަ މިނިސްޓްރީގެ ދަށުން ހިންގާ ފެމިލީ ޕްރޮޓެކްޝަން ސާވިސް އިން މީޑިއާތައް ޖޫރިމަނާ ކުރަނީ އުމުރުން 13 އަހަރުގެ ކުއްޖާ ރަހީނުކޮށް މަރާލި މައްސަލައާ ގުޅިގެން ބައެއް މީޑިއާތަކުން ހަބަރު ފަތުރަމުން އަންނަ ގޮތާ ގުޅިގެންނެވެ.\nޖެންޑަ މިނިސްޓްރީގެ އެ ނިންމުމާ އެއްގޮތަށް ބައެއް މީޑިއާތައް ޖޫރިމަނާކޮށް އެހެން ބައެއް މީޑިއާތަކަށް އިންޒާރުގެ ސިޓީ ވަނީ ފޮނުވައިފައެވެ. އަދި އިތުރު މީޑިއާތަކަށް ސިޓީ ފޮނުވުމުގެ މަސައްކަތް ދަނީ ކުރަމުންނެވެ.\nރާއްޖޭގައި މީޑިއާތަކުގެ މައްސަލަތައް ބަލައި ފިޔަވަޅު އެޅުމުގެ ގާނޫނީ ބާރު ލިބިފައި އޮންނަނީ މީޑިއާ ކައުންސިލަށާއި ބްރޯޑްކާސްޓިން ކޮމިޝަނަށެވެ. މީޑިއާ ކައުންސިލުން އޮންލައިން މީޑިއާތައް ރެގިއުލޭޓްކޮށް ބަލަހައްޓަމުން އަންނަ އިރު ބްރޯޑްކާސްޓިން ކޮމިޝަންގެ ޒިންމާއަކީ ޓީވީތައް ރެގިއުލޭޓް ކުރުމެވެ.\nޖެންޑަ މިނިސްޓްރީން ފިޔަވަޅު އަޅަމުން ގެންދަނީ އެއްވެސް މީޑިއާއަކާ ސުވާލު ވެސް ކުރުމެއް ނެތިއެވެ.\nޖޫން 24, 2021 14:23\nމިސަރުކާރަކީ ޖުރިމަނަ ކުރުމުގާ ހަދުފަހަނާ އަލާފާ ސަރުކާރެތް\nޖޫން 24, 2021 21:18\nމީޑިއާ ވީމާ ކުށެއް ކުރިޔަސް އަދަބެއް ލިބިގެން ނުވޭތަ؟؟ ޤާނޫނަށްވުރެއް މަތީގަ ތިބޭ ބަޔަކީތަ؟؟ ދުނިޔޭގެ ހުރިހާތާކުވެސް ޤާނޫނާ ޤަވާެިދާ ޚިލާފުވީމަ އަދަބު ލިބޭނެ.. ދެރައީ ޕީޕީވެރިކަމުގަ ރާއްޖޭގެ ވަކި މީޑިއާއަކަށް ހައްދުން ނައްޓާވަރަށް އަދަބުދީ މިލިޔަނުންކުރި ޖޫރިމަނާތައް މަތިން ހަނދާން ނެތުނީމަ\nޖޫން 25, 2021 00:10\nއަޅެ ތިހެންވީރު މީޑިޔާއިން ކުރި ކުށަކީ ކޮބައިކަން ކިޔާދީބަލަ.\nޖޫން 24, 2021 14:32\nޖޫރިމައިނާ ސަރުކާރު ދެން ވަގުން އަށްޖަހާ\nޖޫން 24, 2021 21:20\nހަމަ ހިނިގެޅެނީ..ޕީޕީ ޑީފެކުސަނު ޑީ ގުރޭޑުންގެ ވިސްނުން ފެނިފަ.. ޖޫރިމަނާއޭ ކިޔާފަ އަނގަހުޅުވަން ލަދެއް ނުގަނޭތަ؟؟ ކޮބާ ތިޔަ ޕީޕީވެރިކަމުގަ ވަކި މީޑިއާތަކެއް ބަލާފަ މިލިޔަނުން ކުރި ޖޫރިމަނާތައް؟؟\nޖޫން 24, 2021 14:40\nނޫސްވެރިން އެންމެ އިންޗިއެއް ވެސް ފަހަތަށް ނުޖެހޭތި.ބޭނުން އެއްޗެއް ލިޔާނީ.ސަރުކާރު ޖެހޭނީ މަހަށް ދާން.#މާއްދާ27\nޖޫން 24, 2021 16:40\nޢާދަނާ ކަލޭ މަހައްދޭބަލަ. ދޮގުވާހަކަވިއްކައިގެން ލާޜިހޯދާ ފައިސާ ހަލާލުވާނެތޯ.\nޖޫން 24, 2021 14:44\nޖެހޭ ޖޫރިމަނާ ކުރަން\nނުޖެހެ ލިޔާކައް ކަލޭ މެން އާއިލާ ބަޔަކު މަރުވީމަ ތިހެން އުޅޭނެބާ ޖަހަޖަޙާ ފަ\nޖޫން 25, 2021 00:12\nތިޔައީ މައްސަލަ ފޮރުވާ އޮއްބާލަން ދައްކާ ބަހަނާ.\nޖުލައި 2, 2021 09:04\nރަނގަޅުވާހަކައެއް. މައްސަލަ އެނގޭ އެންމެނައަވެސް، ކަލޭމެންނަށް އިހުތިރާމު ކުރަން ނޭނގެނީ\nޖޫން 24, 2021 15:00\nޖޫރިމަނާ އަކީ، ދައުލަތް ހިންގުމުގައި މުހިންމު އެއްޗެއް! ޖޫރިމަނާ ދައްކާލަދެއްވާ!\nރައްޔިތުންނާއި މުޚާތަބު ކޮށްފައި ދެއްކި ފޮނިވާހަކަތައް ކޮބާތޯ. ވާހަކަފުޅުތަކުގައި ނޫސްވެރިންނަށް ޙައްޤަުތަކާއި މިނިވަންކަމުން ފުރި އުތުރި އަރާ. އެހެން މީހެއްގެ ޝުޢޫރުބާ މިވިދާޅުވަނީ. ނޫނީ އެހެން މީހަކު ލިޔެފައި ތައްޔާރު ކޮށްދެނީބާ.\nޖޫން 24, 2021 15:13\nތިއޮތީ އެމް ޑީ ޕީ ގެ ދުރޫސުލް އަހުލާގުން ދުލާ ގަލަމުގެ މިނިވަންކަންހޯދައިދީފައި ، ޑިމޮކުރަސީގެ ދޮންބައްޕަ ކެނެރީގެ ސޮރަށް ވަރަށް ސަލާމް ، ރީނދޫ ގުރޫޕު ބާރަށް އަތްޖަހާ...\nދެން އަތް ޖަހަ ދެން އަތް ޖަހަ ދެން އަތް ޖަހާހާހާހަހާހާހާ\nޖޫން 24, 2021 15:15\nކަލޭމެން ގެނައި ރައްވެހި ފަތިހެއްނު މި..\nމިސަރުކާރު ހިންގަން ލާރި ބޭނުން އެހެންވީމަ ކޮންމެވެސް ގޮތަކުން ލާރި ހޯދާނުން އެންމެ ފަސޭހައިން ބޮޑު އެއްޗެއް ލިބެނީ ޖޫރިމަނާއެއް ކޮއްލައިގެން.\nޖޫން 24, 2021 15:30\nވައްކަން ކޮއްކޮއް ސަ ރުކާރަކު ލާ ރި އެއް ނެތް. ޖު ރުމާނާއިން ކި ރިޔާވެސް ލާ ރިކޮޅެއް ލިބެން އޮތީ ހަމައެކަނި އެގޮތައް. ލާ ރި ލިބުނީމައި އަނެއްކާވެސް ވަގުންގެ ޖީބަށް.\nޖޫން 24, 2021 15:33\nކޮން ގާނޫނަކުން ބާރު ލިބިގެން ކުރި ކަަމެއް!\n🤣🤣🤣 މޑޕ މީހުން ދަސްކޮށްދިނީ ،ވެއްޓުނީމަ ތެދުވިފާ އަނގަހުޅުވަން ފާޑުކިޔަން، ،މިމީހުންނާ ޖެހުނީމަ މިހާ ރު މިކަންތައް ބަންކު ރަން އުޅެނީ ހަޖަމު ނުވީތަ، މިމީހުން ރައްޔިތުންގެ ތެ ރެއިން މޮޔަމީހުން ގޮވައިގެން އެމީހުން އަތަށް ބޯޑުދީގެން މުޅި ރާއްޖޭގެ މަގުމަތީގަ މިމީހުން ރުޅިއަންނަ މީހުން ދަންޖައްސަން ގޮވިހަދާން އެބަހު ރި 🙄\nޖޫން 24, 2021 16:06\nސިދާތާ ވާ ރަނގަޅުތާ ....އައިޝާ ދީދި އަކީ ކުރިންވެސް ފައިލް ވެ ފައި ހުރި މިނިސްޓަރެއް\nޖޫން 24, 2021 16:07\nތުއްބީގޭ އިބްރާހިމް ދީދީ...ތުއްބީގޭ އައިޝާ ...ހަމަ އެއްވަރުގެ ކޮހުން\nޖޫން 24, 2021 16:19\nސަ ުރކާ ރުން ހިންގާ ޖަ ރީމާތައް ހައްދުފަހަނަ އަޅައިދާން\nދޫކު ރުމަކީ ވަ ރަށްބޮޑު ގޯހެކެވެ ނޫސްވެ ރިންގެ ދައު ރު\nފު ރިހަމައަށް އަދާކު ރަން ފުރ ރުސަތު ދިނުމަށް ސަ ރުކާ ރަށް\nތި ހުރިހާކަމެއްނުކޮއް ދައިތަ އިސްތިއުފަ ދީ\nޖޫން 24, 2021 17:09\nޖޫރިމަނާ ދައުލަތް ދައުލަތުލް ޖޫރިމަނާ.\nޖޫން 24, 2021 17:26\nސޯސަލް މީޑިޔާ ކޮންޓްރޯލް އެއް ނުކުރެވޭނެ އެވެ.\nޖޫން 24, 2021 17:28\nތި މިނިސްޓްރީ ހަވާލުކޮށްފަ ހުރީ ތާކުންތާކު ޖެހޭ މީހަކާއިއެއްނޫން، ފޯންކުރީމަ ފޯނުވެސް ނަގާތަނެއްނޫން 1412 އަށް ގުޅީމަވެސް ފޯނު ނަގާތަނެއް ނޫން. ތި މިނިސްޓަރަކީ ވާނުވާ ނޭގޭ މީހެއް. ތީ މިސަރުކާރުން ގޭގަ ބަހައްޓާ މުސާރަ ދޭންޖެހޭ މީހެއް.\nޖޫން 24, 2021 17:35\nކޮވިޑޭ ކިޔާފަ ވޯކް ފްރޮމް ހޯމޭ ކިޔާފަ އޮފީސް ގަނޑުވެސް ތަޅުއަޅުވާފަ ނުވިތާކަށް ގުޅީމަ ފޯނުގަނޑުވެސް ނުނެގޭ، އެކަމަކު ޖޫރީމާނާ ކުރަން ވަރު އެބަހުއްޓެއްނޫން، ތި ދައިތަގެ ލަދު ހަޔާތްކޮބާ،\nޖޫން 24, 2021 17:42\nފައިސާގެ އެއްވެސް ކަމެއް ހިންގޭނީ މަޖިލީހުގެ ތަޅުމުގަ ފާސް ކު\nރެވިގެން ގަވާއިދަކުން ނުކު ޜެ\nއާސާދީ އަވަހަށް އިސްތިއުފާދީ. ކަމަނާއަކަށް ވަޒީރުކަމެއް ނުކުރެވޭނެ. އެމްޑީޕީ ހަރާބުކުރަން ނޫޅޭ. މިސަރުކާރު ވަނީ ބޮޑުތަނުން ފެއިލްވެފަ.\nޖޫން 24, 2021 18:12\nޖެންޑާގެ ކުރީމިނިސްޓަރަށްވުރެ ވެސް މީނާގެކަންކަން މާފަލދޯ ޖޫރިމަނާ ......\nކުރިންވެސް ޖޫރިމަނާ ކުރި\nރ. ޔާމީންގެ ސަރުކާރުން ވެސް މީޑިއާ ތައް ބޮޑެތި ޢަދަދު ތަކުން ޖޫރިމަނާ ކުރިއެވެ. ވަކިން ޚާއްޞަކޮށް ރާއްޖެ ޓީވީ އަށް އަމާޒު ކުރިއެވެ. މިސަރުކާރުންވާ ވަކި ޚާއްޞަ މީޑިޔާއަކަށް ނުވަލާތާ އެވެ! އެންމެނަށް ވެސް ހަމަހަމަ އެވެ. އުޞޫލުތަކާއި ޚިލާފު ވަންޏާ މޫނަކަށް ކަނދުރާއަކަށް ބަލާނެކަމެއް ނެތެވެ.\nޖޫން 25, 2021 08:01\nރ ޔާމީންގެ ސަރުކާރުގައި ރ.ޓީވީ މިލިއަނުން ޖޫރިމަނާކުރީ އުސޫލުގެ ތެރެއިން. ޖަވާބުދާރީވާނެ ފުރުޞަތުވެސް ދިން. އެޕީލް ކުރާނެ ފުރުޞަތުވެސް ދިން. އެކަމަކު، ފޮނިދައްކަންވެގެން، ފަންޑުފޮށި ބަހައްޓައިގެން އެލާރި ދެއްކީ އެޕީލްވެސް ނުކޮށް، ޖަވާބުދާރީ ވާން ލިބުނު ފުރުޞަތުގެ ބޭނުންވެސް ނުކޮށް\nޖުލައި 2, 2021 09:05\nއެކަމުވެސް ކުރިތާ ؟\nޖޫން 24, 2021 18:37\nމިނިސްޓްރރީ އޮފް ޖޫރިމަނާ\nޖޫން 24, 2021 18:57\nހަހަހަހާ ޚިޔާލުފާޅުކުރުމުގެ އެންމެ މަތީ ލެވެލް\nޖޫން 24, 2021 19:01\nޖޫރިމާނާ ސަރުކާރު. ޖޫރިމާނާކުރާންވީމާ ގަވާއިދެއް ގާނޫނެއް ނޯންނާނެ. ގިނައިން ޖޫރިމާނާކުރުމަކީ މި ސަރުކާރުން ދައުލަތުގެ މުއައްސަސާތަކާއި މުއައްޒަފުން އެޕްރެއިޒްކުރާ މިންގަނޑަކީ. އައިސާދީ އަދި ވެސް ބޮޑުކުރޭ އަދަދުތައް. އޭރުން އާސާދީގެ އަގު މިސަރުކާރުގައި އަރާނީ. އަދި އިސްލާމްދީނަށް ފާޑެއް ވެސް ކިޔައިލާތި، އޭރުން އެންމެ ކުރިއަށް އާސާދީގެ ނަން އަރާނީ.\nޖޫން 24, 2021 21:55\nއައިސާ ދީދީ ޖެންޑާ މިނިސްޓަރުކަމުން ވަކިނުކުރަންޔާ ދެން ރައީސް އިބުރާހިމް ސޯލިހަށް އަންނަ ދައުރުގަ ދޭނެ ވޯޓެއް ނެތް. ލަހެއް ފަހެއް ނުކޮށް މިނާގާބިލު ވަޒީރު އިސްތިއުފާ.\nޖޫން 24, 2021 22:26\nދައިތާ މި ކޮމެންޓްސްތައް ކިޔާފަ ކަލޭ ލަދުން ހަލާކުނުވޭތަ. ލަދު ހަޔާތުގެ ކަންފުޅެއްވެސް ކަލޭ ކިބައިގަ ހުރިއްޔާ އަވަހަށް އިސްތިއުފާދީފަ ހޮރަށް ވަދެއޮވޭ. ކަލެއާއި ވުޒާރާއެއް ހަވާލުކުރީމަ ތިއުޅެނީ ވުޒާރާ ނުހިންގިގެން ނުވިތާކަށް މި އައިސާދީ ބަލަނީ މީޑިޔާތައް ޖުރިމާނާ ކުރަން.\n(1) މިއީ އިބޫ ގެ ކްލާސްޓީޗަރު. އިބޫ ގެ ކްލާސްޓީޗަރު، ޢާއިޝަތު މުޙައްމަދުދީދީ އަށް މިނިސްޓަރުކަން-ދީ، އަހަރުމެންގެ ޖީބަށް އަތްބާނައިގެން އަހަރުމެންގެ ޖީބުން ބޮޑު ފައިސާ ގަނޑެއް މުސާރައިގެ ގޮތުގައި ދޭންޖެހެނީ ކޮންގޮތަކުން؟ (2) އިބޫ ގެ ކްލާސްޓީޗަރަށް މަހަކު އެއްފަހަރު ބޮޑު ސިންގާހަ މުސާރަ އެއްދޭން އިބޫ ބޭނުންވާ ނަމަ އެ ފައިސާ ދޭންޖެހޭނީ އިބޫ ގެ ޖީބުން. (3) ޢާއިޝަތު މުޙައްމަދުދީދީ އަކީ މައުމޫނު ގެ ދައުރު ގައި، މައުމޫނު ގެ މިނިސްޓަރެއް. އެކަން އިބޫ އަށް ހަމަ ކަނޑައެޅިގެން އިނގިހުރެ ކީއްކުރަން މީނާ އަށް ދޭންވީ ؟ ޢާއިޝަތު މުޙައްމަދުދީދީ އަކީ އޭރުވެސް ކަމެއް ނުވި މީހެއްކަން އިބޫ އަށް ރަނގަޅަށް އިނގިހުރެ ކީއްކުރަން އިބޫ މީނާ އަށް މި މަޤާމު ދޭންވީ؟ (4) އިބޫ ގެ ޖީބުން މުސާރަ ދޭންޖެހޭ ނަމަ ނުދޭނެ. ނިކަމެތިން ބަނޑަށް ތިބެގެން ދައްކާލާރިން މުސާރަ ދެނީ. (5) ކީއްކުރަން، "ގެރިއަކުން ގަދަކަމުން ކިރުފެލާހެން ފެލައިގެން" އަހަރުމެންގެ ޖީބުން ކޮންމެ މަހަކު ޢާއިޝަތު މުޙައްމަދުދީދީ ކަހަލަ ކަމެއް ނުކުރެވޭ މީހަކަށް ބޮޑު މުސާރަ ދޭންވީ ؟ އިބޫ ގެ ކްލާސްޓީޗަރު ވީމާ މަހަކު އެއްފަހަރު ލާރިގަނޑެއް އިބޫ ދޭން ބޭނުންނަމަ ދޭނީ އިބޫ ގެ ޖީބުން. އަހަރުމެންގެ ޖީބުން ދޭނެ ކަމެއް ނެތް.\nޖޫން 25, 2021 07:56\nއައިސާދީދިީ ވަ ރައް ހުދުމުހުތާރު ރު ވާނެ ބައްޕަ އަކީ 40 އަހަރު އަތޮޅު ވެރިކަންކޮއްފަހުރި މީހެއް\nޖޫން 25, 2021 09:04\nނޫސް މީޑިޔާ ތަކާއި މެދުގައި އިދާރީ ފިޔަވަޅު އަޅާނީ ކޮން އިދާރާ އަކުންބާ ؟


ދިރާގުން މި އަހަރު ވެސް ކުޑަކުދިންނަށް އީދު ހަދިޔާ ދީފި\nފިތުރު އީދުގެ މުނާސަބަތުގައި ދިރާގުން މާލެ އާއި އަތޮޅުތަކު ތެރޭގައި ކުޑަ ކުދިންނަށް އީދު ހަދިޔާ ބަހައިފިއެވެ.\nމިއީ އެކުންފުނިން ކޮންމެ އަހަރަކު އީދާއި ގުޅިގެން ކުރަމުން އަންނަ ކަމެކެވެ.\nދިރާގުން ބުނީ ކޮންމެ އަހަރަކު އީދާ ގުޅިގެން ކުޑަކުދިންނަށް ހަދިޔާ ދިނުމުގެ ބޭނުމަކީ އީދުގެ މުނާސަބަތަކުގައި ހަދިޔާ ބަދަލު ކުރުމަކީ ޒަމާނުއްސުރެ ދިވެހިންގެ ތެރޭގައި އޮންނަ ސަގާފަތަކަށް މުވުން ކުޑަކުދިންގެ މެދުގައި މިފަދަ ސަގާފަތްތަށް ދިރުވުމަކީ މުހިންމު ކަމެއްކަމުގައި ވުމުންނެވެ. އަދި ހަމައެއާއެކު، އީދުގައި ހަދިޔާ ލިބުމަކީ ކުޑަ ކުދިން އެކަމަކަށް ވަރަށް އިންތިޒާރުކުރާ ކަމެއްކަމަށް ވުމުންނެވެ.\nއަތޮޅުތަކު ތެރޭގައިވެސް ދިރާގުން ވަނީ ކުޑަކުދިންނަށް ހަދިޔާ ބަހާފައިއެވެ. އެގޮތުން އަތޮޅު ތެރެއިން އީދު ހަދިޔާ ބެހުމުގެ ހަރަކާތް ދިރާގުން ކުރިޔަށް ގެންދިޔައީ އެ ކުންފުނީގެ ރީޖަނަލް އޮޕަރޭޝަން ސެންޓަރުތައް ގާއިމްކޮށްފައިވާ ރަށްތަކުގައެވެ. އެގޮތުން އެ ސެންޓަރުތަކުގައި މަސައްކަތް ކުރާ ދިރާގުގެ މުއައްޒިފުން އީދު ނަމާދުގެ ފަހު، ކުޑަ ކުދިން ޖަމާވާ އެކި ސަރަހައްދުތަކަށް ގޮސް އީދު ހަދިޔާ ބެހި އެވެ.\nކޮންމެ އަހަރަކު ދިރާގުން ކުރިއަށްގެންދާ މި ހަރަކާތަކީ ދިރާގުގެ ވަރަށް ބައިވަރު މުވައްޒަފުންގެ އެއްބާރުލިމާ އެކު ކުންފުނިން ކުރަމުން އަންނަ މަސައްކަތެކެވެ. އަދި އެހެން އަހަރުތެކެކޭ އެއްފަދައިން މިއަހަރު ވެސް ފިތުރު އީދުގެ މި އުފާވެރި މުނާސަބަތުގައި ކުޑަކުދިނަން ހަދިޔާ ދިނުމުގައި ބައިވެރިވުމަކީ ދިރާގުގެ ހުރިހާ މުވައްޒަފުންނަށް ވެސް ލިބިގެން ދިޔަ ވަރަށް ބޮޑު އުފަލެކެވެ.\nރަހީނުކުރި 12 ދިވެހިން ސަލާމަތްކޮށްފި\nރަހީނުކުރި ދިވެހިން ސަލާމަތް ކުރަން ހާއްސަ އޮޕަރޭޝަނެއް ފަށައިފި\nއޭދަފުށީގައި ހެދި ކޮވިޑް ސެންޓަރުގައި ޓެސްޓްތައް ހެދުމަށް ތައްޔާރުވެއްޖެ


Aishwarya ge mi makeup kamudheytha?\nއައިޝްވާރިޔާގެ މި މޭކަޕް ކަމުދޭތަ؟\n14 މާރޗް 2020 - 09:00:33\nމީގެ 25 އަހަރު ކުރިން ވިސް ވޯލްޑްގެ ތާޖު އުފުލާލި ބަތަލާ އައިޝްވާރިޔާ ރާއީގެ އުމުރުން މިހާރު 46 އަހަރެވެ. އެކަމަކު އެ ރީތި ކަމަކަށް ބަދަލެއް ނާދެ އެވެ. ހެދުން އެޅުމުން ފެށިގެން މޭކަޕް ވެސް އެހަ ފުރިހަމަކޮށް ކޮށްފައި ހުންނަ މަންޒަރު ފެނިގެން ދެއެވެ.\nބައެއް ފަހަރު ވަރަށް ތަފާތުކޮށް ވެސް އައިޝްވާރިޔާ މޭކަޕް ކުރާ މަންޒަރު ފެނިގެންދެ އެވެ. އެގޮތުން މިއަދު ދައްކަން މިއުޅެނީ މީގެ ކުރިން އިވެންޓަކަށް އައިޝްވާރިޔާ ކޮށްފައިވާ މޭކަޕެއްގެ ވާހަކަ އެވެ.\nމިއީ އޭނާ ކުރި މޭކަޕްތަކުގެ ތެރެއިން ގިނަ ބަޔަކު އެންމެ ފާޑުކި އެއް މޭކަޕެވެ. ގިނަ މީހުން ބުނަނީ އެއަށްވުރެ ރީތިކޮށް ކުޑަކުދިންނަށް ވެސް މޭކަޕް ކުރަން އެނގޭނެ ކަމަށެވެ. ދޮގެއް ނޫނެވެ. ލޯ މަތީގައި ކޮށްފައި ހުރި މޭކަޕް ހުރީ ވަރަށް ހުތުރު ކޮށެވެ. ހީވަނީ ނަމަކަށް މޭކަޕް ކޮށްފައި ހުރި ހެންނެވެ.\nމަދުން ނަމަވެސް އައިޝްވާރިޔާގެ މޭކަޕަށް މީހުން މަލާމަތް ކުރި ނަމަވެސް ގިނަ ފަހަރު އޭނާ ކުރާ މޭކަޕު ގިނަ މީހުންނަށް ކަމުދެ އެވެ.\nއައިޝްވާރިޔާ އެންމެ ފަހުން މަސައްކަތް ކޮށްފައި ވަނީ މިދިޔަ އަހަރުގެ އޯގަސްޓު މަހުގެ ތެރޭގައި ނެރުނު ފިލްމު "ފަންނޭ ހާން" އިންނެވެ. ރާޖްކުމާރް ރާއޯއާއެކު އައިޝްވާރިޔާ ފެނިގެންދިޔަ އެ ފިލްމަށް މާބޮޑު ތަރުހީބެއް ލިބިފައެއް ނުވެ އެވެ.\nއައިޝްވާރިޔާ ރާއީ ބައްޗަންމުނިފޫހިފިލުވުން\nދީނަށް ފުރައްސާރަ ކުރާތީ ރާއްޖެއިން ކަންބޮޑުވުން ފާޅުކޮށްފި\nޕީޖީ ހުށަހެޅި މައުލޫމާތު ސިއްރު ވުމުން ކޮމިޓީ ސިއްރު\nވައިގަދަވާނެތީ ބޮޑު ބަޔަކަށް ވައިޓް އެލާޓް ނެރެފި\nބްރިޖުގެ އެއް ލޭނުން ދެކޮޅަށް ދަތުރުކުރެވޭނެ


125 މީހަކު ބުދަ ދުވަހު ބަލިން ރަނގަޅުވެފައިވޭ\n187 މީހަކަށް އެޑްމިޓްކޮށްގެން ދަނީ ފަރުވާ ދެމުން\nމާލެ ސަރަހައްދުން 124 މީހަކު ޕޮޒިޓިވް\n3 މާރޗް 2021 | ބުދަ 23:07\nކޮވިޑަށް އަތޮޅު ތެރެއިން ޕޮޒިޓިވްވި ބަޔަކު ފެސިލިޓީއަށް ގެންދަނީ\nބުދަ ދުވަހު އިތުރު 136 މީހަކު ކޮވިޑް-19އަށް ޕޮޒިޓިވްވެފައިވާ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފިއެވެ.\nއެޗްޕީއޭއިން އާންމުކޮށްފައިވާ ތަފާސް ހިސާބުތައް ދައްކާ ގޮތުން އަންގާރަ ދުވަހުގެ އިރުއޮއްސި 6:00ން ބުދަ ދުވަހުގެ އިރުއޮއްސި 6:00ށް 136 މީހަކު ޕޮޒިޓިވްވެފައިވާއިރު، މިއީ ފާއިތުވި 24 ގަޑިއިރު ނެގި 4262 ސާމްޕަލްގެ ތެރެއިން ޕޮޒިޓިވްވި މީހުންނެވެ. މި 136 މީހުންގެ ތެރޭގައި ހިމެނެނީ ގްރޭޓަރ މާލެ ސަރަހައްދުން ޕޮޒިޓިވްވި 124 މީހުންނާއި، ރިސޯޓްތަކުން ޕޮޒިޓިވްވި 10 މީހުންނާއި، ސަފާރީތަކުން ޕޮޒިޓިވްވި2މީހެކެވެ.\nފާއިތުވި 24 ގަޑިއިރު ތެރޭގައި އިތުރު މީހަކު އެޑްމިޓްކޮށް ފަރުވާ ދޭން ފަށާފައިވާއިރު، ހޮސްޕިޓަލުގައި 187 މީހަކަށް އަންނަނީ ފަރުވާ ދެމުންނެވެ. ބުދަ ދުވަހު 136 މީހަކު ޕޮޒިޓިވްވެ ރާއްޖޭގެ ޖުމްލަ އަދަދު ވަނީ 20،280ށް އަރާފައެވެ.\nމިހާތަނަށް 17،595 މީހަކު ބަލިން ރަނގަޅުވެފައިވާއިރު، ބުދަ ދުވަހު އެކަނިވެސް 125 މީހަކު ވަނީ ބަލިން ރަނގަޅުވެފައެވެ. އެކްޓިވް ކޭސްތަކުގެ އަދަދު އިތުރުވެ މި އަދަދު މިހާރު ހުރީ 2615 ގައެވެ. ބުދަ ދުވަހު އިތުރު މީހަކު މި ބަލީގައި ނިޔާވެފައިވާއިރު، ކޮވިޑްގައި ނިޔާވި މީހުންގެ ޖުމްލަ އަދަދު ވަނީ 63ށް އަރާފައެވެ. ނިޔާވި މީހުންގެ ތެރޭގައި ހިމެނެނީ 56 ދިވެހިންނާއި، ބަންގުލަދޭޝަށް ނިސްބަތްވާ5މީހަކާއި ފިލިޕީންސްގެ މީހެއްގެ އިތުރުން އިޓަލީ މީހެކެވެ.\nކޮވިޑްގެ3ވަނަ ރާޅު ރާއްޖެއަށް ބިންދާލާފައިވާއިރު، 100ން މަތިން ކޭސްތައް ރިޕޯޓްކުރަމުން އަންނަތާ ދޮޅު މަސް ދުވަސް ވަނީ ވެފައެވެ. އަދި ބަލި ކޮންޓްރޯލް ކުރުމަށް ހަރުކަށި ފިޔަވަޅުތަކެއް އަޅާފައިވީ ނަމަވެސް އާންމުންގެ ފަރާތުން އެންމެ އެކަށޭނެ އެއްބާރުލުމެއް ލިބެމުން ނުދާ ކަމަށް ހެލްތް އިމަރޖެންސީ އޮޕަރޭޝަން ސެންޓަރ (އެޗްއީއޯސީ) އިން ވަނީ ބުނެފައެވެ.\nކޮވިޑްގެ ހާލަތު ގޯސްވެ އަޅާފައިވާ ފިޔަވަޅުތަކުގެ ތެރޭގައި ރޭގަނޑު 8:00ން ފެށިގެން ކެފޭ ރެސްޓޯރަންޓްތަކުން ޑައިން އިން މަނާކުރުމާއި، އިރުއޮއްސި 6:00ން ހެނދުނު 6:00ށް އެއްގަމު އުޅަނދު ދުއްވުން މަނާ ކުރުމުގެ އިތުރުން ރޭގަނޑު 11:00ން ފަތިހު 4:30ށް ކާފިއު ހިންގުމަށް ވަނީ ނިންމާފައެވެ.\nމީގެ އިތުރުން އެއްފަހަރާ 10 މީހުންނަށްވުރެ އިތުރަށް އެއްތަނަކަށް އެއް ނުވުމާއި، ޕާޓީތަކާއި ހަފްލާތަކާއި އެއްވުންތައް ބޭއްވުން މަނާކޮށްފައިވާއިރު، މާލެ ސަރަހައްދުގެ މިސްކިތްތަކުގައި ގައިދުރުކޮށް ޖަމާއަތުގައި ނަމާދުކުރުމަށް ވަނީ އަންގާފައެވެ.\nކޮވިޑް-19 ކޮވިޑް19 އެޗްޕީއޭ ހެލްތު ޕްރޮޓެކްޝަން އެޖެންސީ ހެލްތް އިމަޖެންސީ އޮޕަރޭޝަންސް ސެންޓާރ (އެޗް.އީ.އޯ.ސީ)


ކެމެރޫންގެ ކުރީގެ ކެޕްޓަން ސެމިއުލް އެޓޫ ފުޓްބޯޅަ ކުޅުން ހުއްޓާލައިފި\nކެމެރޫންގެ ކުރީގެ ކެޕްޓަން ސެމިއުލް އެޓޫ ފުޓްބޯޅަ ކުޅުން ހުއްޓާލައިފިއެވެ.\nއޭނާ ކުޅުން ހުއްޓާލީ ޕްރޮފެޝަނަލް ކެރިއަރއެއްގެ ގޮތުގައި 22 އަހަރު ފުޓްބޯޅަ ކުޅުމަށް ފަހުއެވެ.\nރެއާލް މެޑްރިޑުން ސީނިއަރ ކެރިއަރ ފެށުމަށްފަހު، 2004 ވަނަ އަހަރު ބާސާއަށް ބަދަލުވެ އެޓޫ ވަނީ އެ ޓީމަށް ސްޕެނިޝް ލީގްގެ ޗެމްޕިއަންކަން ދެ ފަހަރަށް ހޯދައިދީ، ޗެމްޕިއަންސް ލީގް ދެ ފަހަރަށް ކާމިޔާބު ކޮށްފައެވެ.\nބާސާގައި އޭނާދެއްކި މޮޅު ކުޅުމުގެ ސަބަބުން މުޅި ދުނިޔޭގައި އޭނާ މަޝްހޫރުކަން ހޯދާ ބާސާގައި ފަސް އަހަރު އޭނާ ހޭދަކުރިއެވެ. އަދި އިންޓަރ މިލާނަށް ބަދަލުވެ، ހޯޒޭ މޮރީނިއޯ އިންޓަރ މިލާން އާއެކު 2009 ވަނަ އަހަރު ސީޒަންގެ ބޮޑު ތިން ތަށި ކާމިޔާބު ކުރިއިރު އެ ކާމިޔާބުގައި އެންމެ މުހިންމު ކުޅުންތެރިޔަކީ އެޓޫއެވެ.\nޢުމުރުން އެންމެ 16 އަހަރުގައި ކެމެރޫންގެ ޓީމަށް ކުޅެންފަށާފައިވާ އެޓޫ ވަނީ ޤައުމީ ޓީމަށް 118 މެޗުގައި 53 ލަނޑު ޖާހަފައެވެ.\nއޮސްޓްރޭލިއާގައި 2000 ވަނަ އަހަރު ބޭއްވި އޮލިމްޕިކް ގޭމްސްގެ ފުޓްބޯޅަ އިވެންޓުން ކެމެރޫން ގޯލްޑް މެޑަލް ހޯދިއިރު އެ ކާމިޔާބުގައި ހިއްސާވި އެޓޫ ވަނީ އެފްރިކާގެ އެންމެ މޮޅު ކުޅުންތެރިޔާގެ އެވޯޑް ހަތަރު ފަހަރަށް ހޯދާފައެވެ. އަދި ކެމެރޫން ޤައުމީ ޓީމާއެކު އެފްރިކާގެ އެންމެ ބޮޑު ފުޓްބޯޅަ މުބާރާތް އެފްރިކަން ކަޕް އޮފް ނޭޝަންގެ ޗެމްޕިއަންކަންވެސް އޭނާ ވަނީ ހޯދާފައެވެ.


މުރަނގަ ފަތް، ނުކައި ދޫކޮށްލެވޭ ވަރުގެ އެއްޗެއް ނޫން! – Haftha\nSun, 29 March, 2020, 10:51 am\nމުރަނގަ ފަތަކީ އާއްމުކޮށް ރާއްޖޭގެ ހުރިހާ ރަށަކުންވެސް ލިބެން ހުންނަ ފަތެކެވެ. ހަމައެއާއެކު އެއީ ދިވެހިންގެ ކެއުމުގައި ވެސް ވަރަށް އާއްމުކޮށް ބޭނުން ކުރަމުން އަންނަ ފަތެކެވެ. އެގޮތުން ރިހަ ކައްކައިގެންނާ ތެލުލައިގެން އަދި ބިސްގަނޑު ފަދަ ބައެއް ކާ އެއްޗެހި ތައްޔާރު ކުރުމުގައިވެސް މުރަނގަ ފަތް ބޭނުން ކުރެ އެވެ.\nއާއްމުކޮށް ހުރިހާ ކެއުމެއްގައިވެސް ހިމަނާ މުރަނގަ ފަތަކީ ސިއްހަތަށް ވެސް ފައިދާ ހުރި ފަތެކެވެ. އެ ފަތުުގައި ކެލްޝިއަމް އާއި އަޔަން އަދި ބީޓާ ކެރޮޓިން ގިނަ އަދަދަކަށް އެކުލެވެ އެެވެ. ހަމައެއާއެކު ޒިންކާއި ޕޮޓޭޝިއަމް އަދި ވިޓަމިން ބީ އަކީވެސް އެ ފަތުގައި އެކުލެވޭ، ހަށިގަނޑަށް ބޭނުންވާ މުހިއްމު މާއްދާތަކެކެވެ.\nއެހެންކަމުން ގަވާއިދުން މުރަނގަފަތް ބޭނުން ކުރުމަކީ ހަށިގަނޑުގެ ދިފާއީ ނިޒާމު ވަރުގަދަ ކޮށްދޭނެ ކަމެކެވެ. އެގޮތުން އެއީ މޫސުމީ ރޯގާތަކާއި އެހެނިހެން ބަލިމަޑުކަމުން ހަށިގަނޑު ދިފާއު ކުރުމަށް ވެސް އެހީތެރި ވެދޭނެ ކަމެކެވެ.\nކުރިން ވެސް ފާހަގަ ކުރި ފަދައިން މުރަނގަ ފަތުގައި ގިނަ އަދަދަކަށް ކެލްޝިމް އެކުލެވެ އެވެ. ކެލްޝިއަމް އަކީ ކަށިތަކުގެ ދުޅަހެޔޮ ކަމަށް ބޭނުންވާ އެންމެ މުހިއްމު އެއް މާއްދާ އެވެ. އެހެންކަމުން ކެއުމުގައި މުރަނގަފަތް ހިމެނުމަކީ ކޮންމެހެން މުހިއްމު ކަމެކެވެ.\nލަންކާއިން ކޮވިޑް 19 ޖެހިގެން ފުރަތަމަ ފަހަރަށް މީހަކު މަރުވެއްޖެ\nއިޓަލީގެ ފަތުރުވެރިޔާ ފުރި މައްސަލާގައި ކުރެއްދޫ ޑޮކްޓަރުގެ ޕާސްޕޯޓު ހިފަހައްޓައިފި


Raees Yameen eve. visnavaasheve. Aniyaaverin aahirugai rayyithun...\nރައީސް ޔާމީނެވެ. ވިސްނަވާށެވެ. އަނިޔާވެރިން އާހިރުގައި ރައްޔިތުން ކުރިމަތީ ޖެހޭނީ ކުޑަކަކޫޖަހާށެވެ.\nޕާޓީގެ މޫނުމަތި ބަދަލުކޮށްގެން ނޫނީ ރައްޔިތުން ބަލައެއް ނުގަންނާނެ\nކ. މާލެ 15 އޭޕުރިލް 2019 | ހޯމަ 17:24 9,206\nރައީސް ޔާމީން ޕީޕީއެމް ބައްދަލުވުމެއްގައި - ޓްވިޓަރ\nދުނިޔެއަކީ އެއްގޮތަކަށް އަބަދު ހިނގާ ތަނެއް ނޫނެވެ. އިއްޔެ ތިމާއަށް ލިބުނު މަޝްހޫރުކަމާ، މޮޅުކަމާ، ލިބުނު ފައިސާއާ ބާރާ ނުފޫޒުގެ މައްޗަށް ބޮޑާވެ ރައްޔިތުންގެ މަތިން ހަނދާން ނެތިއްޖެނަމަ, ގެއްލި ދިޔުމަކަށް މާގިނަ ވަގުތެއް ބޭނުމެއް ނުވާނެ އެވެ. އެކަން ޖެހޭނީ ވެރިން ގަބޫލު ކުރައްވާށެވެ.\nރާއްޖޭގައި 2013 ވަނަ އަހަރު ބޭއްވުނު ރިޔާސީ އިންތިހާބު ޕީޕީއެމުން ކާމިޔާބުކޮށް ޖެހިގެން އައި ރައްޔިތުންގެ މަޖިލީހުގެ އިންތިހާބުގެ ގިނަ ގޮނޑިތަކެއް ވެސް ކާމިޔާބު ކުރިއެވެ. ދިވެހި ރައްޔިތުން ތިބީ ބަލާށެވެ. މަޖިލީހުގެ އަޣުލަބިއްޔަތު އިދިކޮޅު ފަރާތްތަކަށް އޭރު ލިބިފައި ނެތުމާ، ސަރުކާރުގެ ބާރާ ނުފޫޒާ ފައިސާގެ އޮއިވަރުގައި މަޖިލިސް ޖެހި ވެރިމީހާގެ އަތަށް ދައުލަތުގެ އެންމެހާ ބާރުތައް އައީ ހައިރާން ކުރުވާފަދަ ބާރު މިނުގައެވެ.\nރާއްޖޭގެ ފަޅުރައްތަކާ، ފިނޮޅުތަކާ ، ފަޅުތައް ހިތުހުރި ގޮތަކަށް ސަރުކާރުގެ ތެރެއިން ބަހާ ހުސްކޮށްލީ އެންމެން ކުރިމަތީގައެވެ. ގާނޫނު އަސާސީއިން ލިބިފައިވާ އަސާސީ ހައްގުތައް ހަނިކޮށް ހިފަހައްޓައިފައި އޭރު އޮތީ އެނޫން ދުވަހެއް މިގައުމަށް ނާންނާނެ ކަމަށް ހީކޮށްގެނެވެ. އެދުވަހު ވިޔަފާރި އުސޫލުން ބިންތައް ޕާޓީގެ ފިކުރުގައި ބަހަމުން ދިޔައިރު ތިޔައީ ކޮރަޕްޝަނޭ ގޮވިޔަސް އަޅައެއް ނުލިއެވެ. ނުބައްދަލު މުއްސަނދިކަން ވަކި ބަޔަކަށް ލިބެމުން ގޮސް ނިކަމެތި މީހާ ގޮތް ހުސްވެ ބަސް ހުއްޓި މަތިބަލަން މަގުމެދުގައި ހުންނަން ޖެހުނީ ޔާމީންގެ ވެރިކަމުގައި ނޫން ހެއްޔެވެ. އަދި އަނިޔާވެރިކަމާ، ބިރުދެއްކުމުގެ ސިލްސިލާ ނުހުއްޓުވި އޮއްވާ މީހުން ވީނުވީއެއް ނޭންގި ގެއްލުވާލާ، އަނިޔާވެރިގޮތަކަށް މަރާލީ އެންމެ މީހެއް ނޫނެވެ. ރައީސް ޔާމީނެވެ. މިއީ ދޮގުހެއްޔެވެ.\nމި ހުރިހާ ކަމެއް މިހެން އޮތް ދުވަސްތަކެއް ދިވެހިން ތަޖުރިބާކުރި އިރު އިންތިހާބުތަކުގައި ދިވެހިންގެ އަތަށް އަރާ ވޯޓު ކަރުދާސް ކޮޅުގައި ގިނަ ބަޔަކު މަނިކުފާނަށް ކާފު ޖަހާނެ ކަމަށް އޭރު ހީފުޅު ކުރެއްވުން ވެސް އެއީ ގޯހެކެވެ. މަނިކުފާނުގެ ވެރިކަމުގައި ބޭއްވުނު އިންތިހާބުތަކާ، އެންމެ ފަހުން މަމަހު ބޭއްވުނު މަޖިލިސް އިންތިހާބުގައި މަނިކުފާނުގެ ޕާޓީއަށް ލިބުނު ހުރިހާ ނާކާމިޔާބެއްގެ ޒިންމާ މަނިކުފާނާ މަނިކުފާނުގެ ސަރުކާރުގައި ހިތުހުރި ގޮތަކަށް ރައްޔިތުންނާމެދު ކަންކަން ކުރެއްވި ވެރިން ޖެހޭނީ ނަންގަވާށެވެ.\nމަނިކުފާނުގެ ޕާޓީގެ ޕާލަމަންޓްރީ ގްރޫޕުގެ ލީޑަރު މަގާމުން އިސްތިއުފާ ދެއްވައިފައި، ޕާޓީގެ ލީޑަރ ސިޕް ބަދަލުކުރަން ޖެހޭ ކަމަށް ވިދާޅުވީ އެނޫން ހަމަ އެއް ގޮތެއް ނެތުމުން ކަމަށް ގަބޫލު ކުރަމެވެ. އޮންނާނީ ހަމަ އަނިޔާވެރިން ސިޔާސީ ކަންކަމާ ދުރަށް ދިޔުމެވެ. އިދިކޮޅު ހަރުދަނާ ސިޔާސީޕާޓީއެއް އަލުން އުފެއްދޭނީ ވެސް އަދި އިންތިހާބެއް އަލުން ކުރިއަށް އޮތްތާ ކާމިޔާބު ކުރެވޭނީ ވެސް މުޅިން އާ މޫނުތަކެއް ، ތިޔަ ޕާޓީގެ މޫނުމައްޗަށް ނިކުމެގެންނެވެ. އެގޮތަށް ނިކުންނަ ފަރާތްތަކަކީ ވެސް މާޒީގައި ހިނގާފައިވާ ނުރަނގަޅު އެއްވެސް ކަމެއްގައި ބައިވެރިވެފައިވާ ފަރާތަކަށް ވެގެން ދިވެހިން ޕާޓީ ބަލައެއް ނުގަންނާނެއެވެ. ރައީސް ޔާމީނެވެ. ވިސްނަވާށެވެ. އަނިޔާވެރިން އާހިރުގައި އަބަދުވެސް ޖެހޭނީ ރައްޔިތުން ކުރިމަތީގައި ކުޑަކަކޫޖަހާށެވެ.


Mahmoodhuge maru: Fuluhunge belumuge dhashah anhenaku gengosfi\nފުލުހުންގެ ބެލުމުގެ ދަށަށް އަންހެނަކު ގެންގޮސްފި\nއދ. ދަނގެތީ މޮނަލާޒް، މަހްމޫދު އަބޫބަކުރު މަރާލާ އެއްލާލާފައި އޮތް ސަރަހައްދު -- އަވަސް ފޮޓޯ\nއދ. ދަނގެތީ މޮނަލާޒް، މަހްމޫދު އަބޫބަކުރުގެ މަރާއި ގުޅިގެން ރަށުގައި އުފެދިފައިވާ ނުތަނަވަސްކަމާއި ގުޅިގެން އެ ރަށުގައި ހުރި ތޮއްޑޫ އަންހެނަކު ފުލުހުންގެ ބެލުމުގެ ދަށަށް -- ހިމާޔަތަށް -- ގެންގޮސްފި އެވެ.\nރަހުމުކުޑަ ހަމަލާތަކެއްދީ މަހުމޫދު އަބޫބަކުރު މަރާލާ ގޯންޏެއްގެ ތެރެއަށްލާ އޭނާގެ މާމަގެ ގެ، މަންޒަރު ގޭގެ ވަޅުތެރެއަށް އެއްލާލާފައިވަނިކޮށް ފެނިފައިވަނީ މިއަދު ހަވީރުވާން އުޅެނިކޮށެވެ. އެ ހާދިސާއާ ގުޅިގެން ރަށުގައި ވަނީ ބޮޑު ނުތަނަވަސް ކަމެއް އުފެދިފައެވެ.\nދަނގެތީ ކައުންސިލަރަކު ވިދާޅުވީ މަހްމޫދުގެ މަރާ ގުޅިގެން ރަށުގެ ރައްޔިތުން ތުހުމަތު ކުރަނީ އެ ރަށަށް ގޮސްގެން އުޅޭ އއ. ތޮއްޑޫ ދެ މީހަކަށް ކަމަށެވެ. އެ މީހުންވެސް ތިބީ ޕޮލިސް ސްޓޭޝަންގައި ފުލުހުންގެ ބެލުމުގެ ދަށުގައެެވެ. އަދި އެ ދެ މީހުންނާ ގުޅުންހުރި އަންހެނަކުވެސް ވަނީ މިރޭ ފުލުހުންގެ ބެލުމުގެ ދަށަށް ގެންގޮސްފައެވެ. ނަމަވެސް އެ މީހުން ހައްޔަރު ނުކުރާ ކަމަށް ފުުލުހުން ބުންޏެވެ. ހިމާޔަތް ދެނީތޯ ކުރެވޭ ސުވާލަށްވެސް ޖަވާބެއް ނުދެއެވެ.


އަނެއްކާވެސް ރާއްޖޭގައި ބްލެކްމެއިލްގެ މައްސަލައެއް: މިފަހަރު އަންހެން ޓީޗަރަކު ބްލެކްމެއިލް ކުރީ ފިރިހެން ޤާނޫނީ ވަކީލަކަށް! – Dhen.mv\nއަނެއްކާވެސް ރާއްޖޭގައި ބްލެކްމެއިލްގެ މައްސަލައެއް: މިފަހަރު އަންހެން ޓީޗަރަކު ބްލެކްމެއިލް ކުރީ ފިރިހެން ޤާނޫނީ ވަކީލަކަށް!\nJune 25, 2020 - 2:34 pm\nބްލެކްމެއިލް ކުރުމުގެ މައްސަލަތަކަކީ ދުވަސްކޮޅުކޮޅުން ރާއްޖޭގައި ފެންމަތިވަމުން އަންނަ ވަރަށް ވެސް ހިތާމަވެރި މައްސަލައެކެވެ.\nޚާއްސަކޮށް ދެމީހެއްގެ "އަމިއްލަ" ފޮޓޯތަކަކާއި ވީޑިއޯތަކެއް ލީކު ކޮށްލާނަމޭ ބުނެ ފެންމަތިވަމުން އަންނަ މައްސަލަތައް އިންތިހާއަށް ގިނައެވެ. މިފަދަ މައްސަލަތަކުގައި އާއްމުކޮށް "ވިކްޓިމަކަށް" ވެފައިވަނީ އަންހެން ކުދިން ނުވަތަ އަންހެނުންނެވެ.\nނަމަވެސް މިފަހަރު ފެންމަތިވެގެން އުޅޭ މައްސަލަ ތަފާތެވެ. މިފަހަރު ރާއްޖޭގައި މިފަދަ ގޮތަކަށް އަންހެނަކު ވަނީ ފިރިހެނަކު ބްލެކްމެއިލް ކޮށްފައިކަން މިވަނީ ހާމަވެފައެވެ.\nއޮންލައިން މީޑިއާ އެއް ކަމަށްވާ "ރާއްޖެއެމްވީ" އިން މިޚާބަރާއި ބެހޭގޮތުން ބުނެފައިވަނީ މާލޭގެ ސްކޫލެއްގެ ޓީޗަރެއްގެ ގޮތުގައި މަސައްކަތް ކުރާ މިއަންހެން މީހާ ބްލެކްމެއިލް ކުރަމުން ދިޔައީ މަޝްހޫރު ޤާނޫނީ ވަކީލަކަށް ކަމަށެވެ. އެނގިފައިވާ ގޮތުގައި އެދެމީހުން އުޅުނީ ލޯބީގެ ގޮތުން ގުޅިގެންނެވެ. އަދި އަންހެންމީހާގެ އަތުގައި ހުރި ފިރިހެން މީހާގެ ބަރަހަނާ ފޮޓޯތަކެއް ލީކު ކޮށްލާނެ ކަމަށް ބުނެ، އެއަންހެން މީހާ ވަނީ ފިރިހެން މީހާއަށް ބިރުދައްކާފައެވެ.\nއެނގިފައިވާ ގޮތުގައި އެދެމީހުން ވަކިވުމަށްފަހު، އަންހެން މީހާގެ ފޯނުގައި ފޮރުވާފައި ހުރި ފިރިހެން މީހާގެ ބަތަހަނާ ފޮޓޯތައް ލީކު ކޮށްލާނެ ކަމަށް އޭނާވަނީ ބުނެފައެވެ. މިމައްސަލަ މިމަހުގެ3ވަނަ ދުވަހު ފުލުހުންނަށް ހުށަހެޅުނު ކަމަށާއި މައްސަލައިގެ ތަހުގީގަށް ފުލުހުން ގޮސް އެއަންހެން މީހާގެ ފޯނު ބެލި ކަމަށް ވެސް "ރާއްޖެއެމްވީ" ގެ ރިޕޯޓުގައި ބުނެފައިވެއެވެ. އަދި މައްސަލައާއި ގުޅުން ހުރި ހެކި ފުލުހުން ގެންދިޔަކަމަށް ވެސް ބުނެފައިވެއެވެ.\nމައްސަލަ މިހާ ހިސާބަށް ހުށަހެޅުނު ނަމަވެސް، އަންހެން މީހާގެ އާއިލާ މެދުވެރިކޮށް އޭނާ ވަނީ ކޯޓު މަރުހަލާއަކަށް އެމައްސަލަ ދިޔުމުގެ ކުރިން މައްސަލަ އަނބުރާ ނެގުމަށާއި ކޯޓުން ބޭރުން މައްސަލަ ހައްލު ކުރުމަށް އެދިފައެވެ. އެހެންކަމުން ދެފަރާތުން މަޝްވަރާ ކުރުމަށްފަހު މިމައްސަލަ އިތުރަށް ކުރިއަށް ނުގެންދަން ނިންމާ، މައްސަލަ އަނބުރާ ގެންދިޔުމަށް އެދި ފިރިހެން މީހާ ވަނީ ސިޓީއެއް ވެސް ހުށަހަޅާފައެވެ.\nއެކިއެކި ގޮތްގޮތުން އެކި މީހުންނަށް ބްލެކްމެއިލް ކުރުމަކީ ރާއްޖޭގައި ވަރަށް އާއްމުވަމުން އަންނަ ކަމެކެވެ. ބްލެކްމެއިލް ކުރުމަކީ ރަނގަޅު ކަމަކަށް ނުވިނަމަވެސްް، ހަގީގަތުގައި މިމައްސަލައިގައި ދެމީހުން ވެސް ކުށްވެރިވެއެވެ.\nލޯބިން އެކުގައި އުޅުނު ނަމަވެސް އެކަކު އަނެކަކަށް ބަރަހަނާ ފޮޓޯތައް ފޮނުވުމަކީ ރަނގަޅު ކަމެއް ނޫނެވެ. އެވަގުތު ލޯބިވެރިޔާއަށް ކިިތަންމެ އިތުބާރެއް ކުރި ނަމަވެސް ފަހުން ދިމާވެދާނެ ކަމަކަށް ވެސް ތައްޔާރުވާން ވާނެއެވެ.


އިހަވަންދޫ ސްކޫލްގައި މަލްޓި ޕަރޕަސް ހޯލެއް ހަދަން ބަޔަކާ ހަވާލުކޮށްފި — Ihavandhoo.com\nއިހަވަންދޫ ސްކޫލްގައި މަލްޓި ޕަރޕަސް ހޯލެއް ހަދަން ބަޔަކާ ހަވާލުކޮށްފި\n25 ސެޕްޓެމްބަރު 2019 0\nއިހަވަންދޫ ސްކޫލްގައި މަލްޓި ޕަރޕަސް ހޯލްހެދުމަށް އެސްކޮން ބިލްޑަރސް އާ ހަވާލުކުރުން/ ފޮޓޯ:އެޑިޔުކޭޝަން.\nއިހަވަންދޫ ސްކޫލްގައި މަލްޓި ޕަރޕަސް ހޯލެއް ހެދުމަށް މިނިސްޓްރީ އޮފް އެޑިއުކޭޝަނުން ބަޔަކާ ހަވާލުކޮށްފިއެވެ. އެމިނިސްޓްރީން މިމަޝްރޫޢު ހަވާލުކުރީ އެސްކޮން ބިލްޑަރސް ޕްރައިވެޓް ލިމިޓެޑާއެވެ.\nމިމަޝްރޫޢުގެ ދަށުން އިހަވަންދޫ ސްކޫލްގައި ހެދުމަށް ހަމަޖެހިފައިވަނީ2ބުރީގެ ޢިމާރާތެކެވެ. ޕީ.އެސް.އައި.ޕީ ބަޖެޓުން 6.9 މިލިއަނަށްވުރެ ގިނަ ރުފިޔާ ޚަރަދުކޮށްގެން ހަދާ މިޢިމާރާތުގެ މަސައްކަތް އެސްކޮން ބިލްޑަރސް ޕްރައިވެޓް ލިމިޓެޑާ ޙަވާލުކުރީ7މަސްދުވަހުގެ ތެރޭގައި ނިންމުމަށެވެ.\nއިހަވަންދޫ ސްކޫލްގައި ހެދުމަށް ހަމަޖެހިފައިވަނީ ގާތްގަނޑަކަށް 418 މީހުންގެ ޖާގައިގެ ހޯލެކެވެ. މި ހޯލުގައި ދެ ޗޭޖިންގް ރޫމާއި، ގުދަނަކާއި،4ފާޚާނާ އިތުރުން، ނުކުޅެދުންތެރިކަން ހުންނަ މީހުންނަށް ޚާއްޞަ ފާޚާނާ އެއްވެސް ހުރެއެވެ. ދެބުރިއަށް ޢިމާރާތްކުރާ މި ހޯލްގެ މެދަށް ހުސްކޮށް އޮންނަ ގޮތަށް ވަނީ ޑިޒައިން ކޮށްފައެވެ.\nމިމަޝްރޫޢު ޙަވާލުކުރުމުގެ އެއްބަސްވުމުގައި އެޑިއުކޭޝަން މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް ސްޓޭޓް ފޯ އެޑިޔުކޭޝަން އަހުމަދު ރިޔާޒް އެވެ. އެސްކޮން ބިލްޑަރސް ޕްރައިވެޓް ލިމިޓެޑްގެ ފަރާތުން ސޮއިކުރެއްވީ މެނޭޖިންގ ޑިރެކްޓަރ ޝައުކަތު އަހުމަދު ދީދީ އެވެ.\nއިހަވަންދޫ ސްކޫލް ފުރަތަމަ ރަޖިސްޓްރީ ވެފައި ވަނީ 25 މެއި 1969 ވަނަ އަހަރު "މަކްތަބުއް ނޫރު"ގެ ނަމުގައެވެ. ސްކޫލުގައި ކިޔަވާ ދަރިވަރުންނާއި ބެލެނިވެރިންގެ އެންމެބޮޑު ޝަކުވާއަކަށް ވެފައިއޮންނަނީ ސްކޫލު ހޯލެއްނެތުމުގެ މައްސަލައެވެ. ސްކޫލުގެ ހޯލެއްގެ ގޮތުގައި މިހާރު ބޭނުންކުރަމުން އަންނަނީ ޕާޓިޝަން ޖަހައިގެން ބޭނުން ކުރަމުންދާ ކްލާސްރޫމު ބަރިއެކެވެ.\nއިހަވަންދޫ ސްކޫލަށް 50 އަހަރު ފުރޭ، ރަންޔޫބިލް ރަސްމިއްޔާތާއި ގުޅުވައިގެން އެސްކޫލްގައި ގިނަ ހަރަކާތްތަކެއް މިއަހަރު ކުރިއަށްގެންދެއެވެ.


Chelsea, Tottenham adhi Arsenal quarter ah | Mihaaru\nޑާބީގެ މޭސަން (ކ) ކައިރިން ޗެލްސީގެ ކާންޓޭ ބޯޅަ ހޯދަނީ.-- ފޮޓޯ: އޭއެފްޕީ\n01 ނޮވެމްބަރ 2018 - 08:46\nއަމިއްލަ ދަނޑުގައި ކުޅުނު މެޗުން ޗެލްސީ ވަނީ އެ ޓީމުގެ ކުރީގެ ތަރި ފްރޭންކް ލަމްޕާޑްގެ ކޯޗުކަމުގައި ކުޅޭ ޑާބީ ކައުންޓީ އަތުން 3-2 އިން މޮޅުވެފަ އެވެ. ބްލެކްޕޫލާ ވާދަކޮށް އާސެނަލް މޮޅުވީ 2-1 އިންނެވެ. ރަށުންބޭރުގައި ވެސްޓް ހޭމް ޔުނައިޓެޑްގެ މައްޗަށް ޓޮޓެންހަމް ކުރިހޯދީ 3-1 އިންނެވެ. އަދި ރޭގެ އަނެއް މެޗުން މިޑްލްސްބަރާ ވަނީ 1-0 ކްރިސްޓަލް ޕެލަސް ބަލިކޮށްފަ އެވެ.\nރޭގެ މެޗު ފަށައިގެން ފަސް ވަނަ މިނިޓްގައި ޗެލްސީ އަށް ލީޑު ލިބުނ ޑާބީގެ ފިކާޔޯ ޓޮމޯރީ އަތުން ބައިކޮޅަށް ވަން ގޯލުންނެވެ. އޭގެ ހަތަރު މިނިޓް ފަހުން ޑާބީ އަށް އެއްވަރުކޮށްދިނީ ޖެކް މެރިއަޓް އެވެ. އެކަމަކު ޑާބީ އަށް އަނެއްކާ ވެސް މައްސަލަ ދިމާވީ މެޗުގެ 21 ވަނަ މިނިޓްގައި އެ ޓީމުގެ ރިޗާޑް ކިއޯ އަތުން ބައިކޮޅަށް ގޯލެއް ވަދެ އަނެއްކާ ޗެލްސީ އަށް ލީޑު ލިބުމުންނެވެ. ޑާބީ އަށް ދެ ވަނަ ފަހަރަށް އެއްވަރުކޮށްދިނީ މެޗުގެ 27 ވަނަ މިނިޓްގައި މާޓިން ވޭގަން އެވެ.\nފުރަތަމަ ހާފު ނިމުމުގެ ކުރިން ޗެލްސީ މި މެޗުން މޮޅުކޮށްދިން ލަނޑު ޖެހީ ސެސް ފަބްރެގަސް އެވެ. ދެ ވަނަ ހާފުގައި ނަތީޖާ ހަމަހަމަ ކުރަން ޑާބީން ގިނަ ފުރުސަތުތަކެއް ތަނަވަސްކުރި ނަމަވެސް އެކަން ކާމިޔާބުވާގޮތެއްނުވި އެވެ.\nޑާބީގެ ކޯޗު ލަމްޕާޑް ބުނީ ޗެލްސީ ކަހަލަ ޓީމަކާ ދެކޮޅަށް ރަށުންބޭރުގައި އޭނާގެ ޓީމުން ދެއްކީ ވަރުގަދަ ކުޅުމެއް ކަމަށާއި ލިބުނު ފުރުސަތުތަކަށް ބަަލައި ޑާބީ އަށް މި މެޗު އެއްވަރުކުރެވެން ޖެހޭނެ ކަމަށެވެ. އެކަމަކު މާޔޫސްވާން ޖެހޭ ސަބަބެއް ކަމަށާއި އޭނާގެ ޓީމަކީ ގިނަ ކަންތައްތަކެއް ދަސްކުރަމުން އަންނަ ޓީމަކަށް ވުމުން މުސްތަގުބަލާ މެދު ކުރެވޭ އުއްމީދު ބޮޑުކަމަށެވެ.\nބްލެކްޕޫލް ކޮޅަށް އާސެނަލަށް ލީޑުނަަގައިދިނީ މެޗުގެ 33 ވަނަ މިނިޓްގައި ސްވިޒަލެންޑުގެ ފުލްބެކް ސްޓެފަން ލެސްޓައިނާ އެވެ. ދެ ވަނަ ހާފް ފަށައިގެން ފަސް މިނިޓް ތެރޭ އެމީލް ސްމިތު ޖެހި ގޯލުން އާސެނަލުން ލީޑުފުޅާކުރި އެވެ. އެކަމަކު މެޗުގެ 56 ވަނަ މިނިޓްގައި އާސެނަލްގެ މަޓެއޯ ގެންޑޫޒީ އަށް ރަތް ކާޑު ދެއްކުމުން އާސެނަލަށް އުނދަގޫ ހާލަތެއް ކުރިމަތިވި އެވެ.\nއާސެނަލްގެ އެއް ކުޅުންތެރިއަކު މަދުވުމުގެ ފައިދާނަގައި ބްލެކްޕޫލުގެ ޕޯޑީ އޯކޮނާ މެޗުގެ 66 ވަނަ މިނިޓްގައި ލަނޑެއް ޖަހައިފަ އެވެ. ނަތީޖާ ހަމަހަމަ ކުރުމަށް ބްލެކްޕޫލުން ގިނަ އެޓޭކްތަކެއް ކުރި ނަމަވެސް ކާމިޔާބުވާގޮތެއް ނުވި އެވެ. ބްލެކްޕޫލުން ވެސް މެޗު ނިންމާލީ 10 ކުޅުންތެރިންނާ އެކު އެވެ. އެއީ މެޗުގެ 84 ވަނަ މިނިޓްގައި އޯކޮނާ އަށް ރަތް ކާޑު ދެއްކުމުންނެވެ.\nވެސްޓް ހޭމް ދަނޑުގައި ޓޮޓެންހަމްގެ ތިން ގޯލުގެ ތެރެއިން ދެ ލަނޑު ޖެހީ ދެކުނު ކޮރެއާގެ ފޯވާޑް ސޮން ހެއުން މިން އެވެ. އަނެއް ލަނޑު ފެނާންޑޯ ލޮރެންޓޭ ޖެހިއިރު، ވެސްޓް ހޭމްގެ ހަމައެކަނި ގޯލު ޖެހީ ލޫކަސް ޕެރޭޒް އެވެ.\nމުބާރާތުގެ ކުއާޓާ ފައިނަލުގައި އާސެނަލް ކުޅޭނީ ޓޮޓެންހަމްއާ އެވެ. ޗެލްސީ ބައްދަލުކުރާނީ ބޯންމައުތާ އެވެ. މިޑްލްސްބަރާ އާއި ބާޓަން ކުޅޭއިރު، ދެން ކުޅޭ މެޗުގައި ބައްދަލުކުރާނީ މެންޗެސްޓާ ސިޓީ އާއި ފުލަމް ކުޅެގެން މޮޅުވާ ޓީމަކާއި ލެސްޓާ ސިޓީ އާއި ސައުތެމްޓަން ކުޅެގެން މޮޅުވާ ޓީމެކެވެ.\nއާސެނަލް ޗެލްސީ ޓޮޓެންހަމް އިންގްލިޝް ލީގު ކަޕް


De Rossi footboalha kulhun huttaalaifi | Mihaaru\nޑި ރޮސީ ފުޓްބޯޅަ ކުޅުން ހުއްޓާލައިފި\n07 ޖެނުއަރީ 2020 - 12:04\nރޯމް (ޖެނުއަރީ 7) – އާޖެންޓީނާގެ ގަދަބާރު ބޮކާ ޖޫނިއާސްއާ މީގެ ހަޔެއްކަ މަސް ކުރިން ގުޅުނު އިޓަލީގެ ތަޖުރިބާކާރު މިޑްފީލްޑަރު ޑެނިއަލް ޑި ރޮސީ ފުޓްބޯޅަ ކުޅުން ހުއްޓާލައިފި އެވެ.\nއެ ޓީމަށް އެންމެ ހަތް މެޗު ކުޅެދިން ޑި ރޮސީ ބުނީ ކޮންޓްރެކްޓް ހަމަވުމުގެ ކުރިން ކްލަބުން ވަކިވެ އަދި ފުޓްބޯޅަ ކުޅުން ހުއްޓާލަން ނިންމީ އާއިލީ ސަބަބަކާ ހެދި އެނބުރި ގައުމަށް ދާން ޖެހުމުން ކަމަށެވެ.\n"އަހަރެން ގެޔަށް ދާން ޖެހިއްޖެ. އަހަރެން ބޮކާ އާއި ފުޓްބޯޅަ މި ދޫކޮށްލަނީ،" އުމުރުން 36 އަހަރުގެ މިޑްފީލްޑަރު ބުންޏެވެ.\nބޮކާ އަށް ރޮސީ ގެންދިޔައީ ބޮކާގެ ސްޕޯޓިން ޑިރެކްޓަރު ނިކޮލާ ބާޑިސޯ އެވެ. ރޮސީއާ އެކު ރޯމާ އަށް ކުޅުނު ބާޑިސޯގެ މަގާމް ގެއްލި މިހާރު އެ މަގާމް ފުރަނީ ކުރީގެ ކުޅުންތެރިޔާ ހުއާން ރޯމަން ރިކުއެލްމޭ އެވެ. ރޮސީ ބުނީ ކްލަބް ދޫކޮށްލަނީ އާ މެނޭޖްމަންޓާ މައްސަލައެއް އޮވެގެން ނޫން ކަމަށެވެ.\nރޮސީ ބުނީ ގައުމާ ދުރުގައި ހުންނައިރު ދުވަހުން ދުވަހަށް ގައުމުގައި ތިބި ގާތް މީހުންނާ ގުޅުން ބޭއްވުން ދަތިކަމަށާއި އޭނާ އެނބުރި ދަނީ ވެސް އިޓަލީގައި ހުރި 14 އަހަރުގެ އަންހެން ދަރިފުޅާ އެކު ވަގުތު ހޭދަކުރުމަށް ކަމަށެވެ.\nރޮސީ ބުނީ ކުރިއަށް އޮތްތަނުގައި ވެސް މަސައްކަތްކުރާނީ ފުޓްބޯޅައިގެ ތެރޭގައި ކަމަށާއި އެކަމަކު އަދާކުރާނެ މަގާމެއް އަދި ނޭގޭ ކަމަށެވެ. އަދި އިޓަލީގައި މަސައްކަތްކުރާނީ ރޯމުގައި ނުވަތަ ކައިރި ސަރަހައްދެއްގައި ކަމަށް ބުންޏެވެ.\nރޯމާގެ ޔޫތު ޓީމާ 2000 ވަނަ އަހަރު ގުޅުނު ރޮސީ ސީނިއާ ޓީމަށް ކުޅެން ފެށީ 2001 ގަ އެވެ. އެ ޓީމަށް 615 މެޗު ކުޅެދިން ނަމަވެސް ހޯދުނީ މަދު ކާމިޔާބީތަކެކެވެ. އެއީ 2007 އާއި 2008 ގެ އިޓާލިއަން ކަޕެވެ. އެކަމަކު އެތައް ކްލަބަކުން އޭނާ އަށް އޮފާކުރި ނަމަވެސް ކްލަބް ދޫކޮށްލުމުގެ ހިޔާލެއް ނުކުރި އެވެ. އޭގެ ތެރޭގައި މެންޗެސްޓާ ޔުނައިޓެޑާއި ރެއާލް މެޑްރިޑް ވެސް ހިމެނެ އެވެ.\nޑި ރޮސީ ގިނަ ބަޔަކަށް ފާހަގަވީ 2006 ވަނަ އަހަރުގެ ވޯލްޑް ކަޕުގަ އެވެ. އެ މުބާރާތުގެ ދެ ވަނަ މެޗުގައި އެމެރިކާ ކުޅުންތެރިޔެއްގެ މޫނުމަތި ފަޅާލުމުން ދިން ސަސްޕެންޝަނާ އެކު މުބާރާތް ނިމުނީ ކަމަށް ބެލެވުނެވެ. އެކަމަކު ސަސްޕެންޝަނަށް ފަހު އެނބުރި އައިސް ފައިނަލުގައި ވެސް ކުޅެ އިޓަލީ އަށް މުބާރާތް ކާމިޔާބުކޮށްދިނުމުގައި ދައުރެއް އަދާކުރި އެވެ. އިޓަލީ 2018 ވަނަ އަހަރުގެ ވޯލްޑް ކަޕަށް ކޮލިފައިނުވުމުން ގައުމީ ޓީމަށް ކުޅުން ހުއްޓާލިއިރު އޭނާ ވަނީ އެ ޓީމަށް 117 މެޗު ކުޅެދީފަ އެވެ.\nބޮކަ ޖޫނިއަސް އަށް ކުޅެން ޑި ރޮސީ ނިންމީ އޭނާ އަށް ފިއޮރެންޓީނާ އާއި އާސެނަލް އަދި ސެވިއްޔާ އިން ވެސް ހުށަހެޅުންތަކެއް ލިބިފައިވަނިކޮށެވެ.\nއިތުރު ލިޔުންތައް ޑެނިއަލް ޑި ރޮސީ


ބައްޕައަށް ފިލާވަޅެއް ދީ ބައްޕަގެ ދަހިވެތިކަން ފިލުވައިލުމުން ބައްޕަގެ މުއްސަނދިކަން އިތުރުވީ ގޮތުގެ ވާހަކަ\nއޭނާއަކި ވަރަށް މުއްސަނދި މީހެކެވެ. އަދި ވަރަށް ދަހި ވެސް މީހެކެވެ. އަބަދުވެސް ބަލަނީ ބޭންކް އެކައުންޓަށް ގިނަ ކުރެވެތޯއެވެ. ފަޤީރުންނަށް އެހީތެރިވުމަކީ އޭނާ ކުރަން ދަންނަ ކަމެއްވެސް ނޫނެވެ. އަދި ފަޤީރުންނަށް ބަލައިލުމާއި ހިނިތުންވުމަކީ އަމުދުން ކުރަން ބޭނުންވާ ކަމެއް ވެސް ނޫނެވެ.\nނަމަވެސް އޭނާގެ އަނބިމީހާއަކީ އެ ސިފަތައް ހުންނަ އަންހެނެއް ނޫނެވެ. އެހެންކަމުން ދަރިންގެ ކިބައިގައިވެސް ބައްޕަގެ ހުރި ސިފަތަކެއް ނުހުރެއެވެ. ދަރިން އެއްބަސް ކިޔާފައި ބައްޕައަށް ފިލާވަޅެއް ދޭން ރާވައި 500 މީހުންނަށް ކާން ދެވޭނެ ފައިސާ ބައްޕަގެ ތިޖޫރީން ނެގިއެވެ. އަދި ބައްޕައަށް ޝައްކުވެސް ނުވާނެ ގޮތަށް ދުރު މީހަކު ލައްވައި އަވަށުގެ ފަޤީރުންނަށް ކެއުމެއް ތައްޔާރުކުރިއެވެ. އެޖާފަތަށް ބައްޕައަށްވެސް ދައުވަތު ދިނެވެ.\nބައްޕަ ދިއައިރު ދަރިން އޮތީ އެއީ ބައްޕަ ދޭ ޖާފަތެއް ކަމަށް ޖާފަތުގެ ބައިވެރިންނަށް ބުނެދީފައެވެ. އެހެންކަމުން ބައްޕަ ދިއުމާއިއެކު އެންމެން ބައްޕައަށް ޝުކުރު އަދާކުރިއެވެ. އަދި ހަފްތާއެއް ވެގެން ދިއައިރުވެސް ޝުކުރުގެ ކަންތަކެއް ނުނިމުނެވެ. މަގުމަތިން ބައްޕަ ފެނުނު ނަމަވެސް މީހުން ބައްޕައަށް ޝުކުރު އަދާކުރިއެވެ.\nމީސްތަކުންގެ ލޯބި ލިބުމުން ލިބޭ އުފާވެރިކަން ބައްޕައަށް އިހްޞާޞް ކުރެވުނީ އެ ހިސާބުންނެވެ. އެ ހިސާބުން ދަހިވެތިކަން ދޫކޮށް މީސްތަކުންނަށް އެހީތެރިވާން ފެށިއެވެ. އެކަމުގެ ބަރަކާތް އޭނާގެ މަސައްކަތުގައި ލައްވަވަން ފެށުމުން ލިބޭ އާމްދަނީ ދިއައީ އިތުރުވަމުންނެވެ. އެހެންކަމުން ބައްޕައަކީ މިހާރު އަބަދުވެސް ވަރަށް އުފަލުގައި ހުންނަ މީހެކެވެ.\nބައްޕައަށް ހެޔޮ މަގު ވިސްނުމުން ދަރިން ވަނީ ކަންކުރި ގޮތް ކިޔައިދީ މަޢާފަށް ވެސް އެދިފައެވެ. އެދުވަހު ބައްޕަގެ ޖަވާބަކަށްވީ ތިއަ ދަރިން ބައްޕަގެ ލޯހުޅުވައިދީ އުފާވެރިކަން ހޯދައިދީފި ކަމަށެވެ. ވީމާ މަޢާފަށް އެދެން ޖެހެނީ ވެސް ޝުކުރުވެރިވާން ޖެހެނީ ވެސް ބައްޕަ ކަމަށެވެ.\nމީސްތަކުންނޭވެ. މުދަލުގެ ދަހިވެތިކަމުގައި ބަގުޑި ބައްދާ މީހަކަށް ދުވަހަކުވެސް ހިތް ހަމަޖެހިލައިގެން ނިދައިވެސް ނުލެވޭނެއެވެ. ނަމަެސް ނިކަމެތި ނަމަވެސް ދީލަތި މީހާ އަބަދުވެސް ހުންނާނީ އުފަލުގައެވެ. ވީމާ ދީލަތި މީހަކަށް ވާން މަސައްކަތް ކުރާށެވެ! ދެ ދުނިޔޭގައިވެސް އެކަމުގެ މަންފާ ކުރާނެއެވެ.


Goas dhonmanmaakah' nuvi goi Shabaana Azmi kiyaidheefi\nޝަބާނާ އަޒްމީއާ ދޮންދަރީންގެ ގުޅުން ރަނގަޅު\nޝަބާނާ އާއި ޖާވީދު އަދި ފަރްހާން، ޒޯޔާ (މ)، ފަރްހާންގެ ލޯބިވެރިޔާ ޝިބާނީ (ވ)\nކުރީގެ މަޝްހޫރު ބަތަލާ ޝަބާނާ އަޒްމީ އާއި ސްރިކްޕްޓް ރައިޓާ އަދި ޅެންވެރިޔާ ޖާވީދު އަޚްތަރު ކައިވެނި ކުރިއިރު ޖާވީދުގެ ދެ ދަރިން ތިއްބެވެ. އެއީ ހަނީ އިރާނީ އާއި ޖާވީދަށް ލިބިފައި ތިބި ދެ ދަރިން ކަމަށްވާ ފަރްހާން އާއި ޒޯޔާ އަޚްތަރު އެވެ.\nފަރްހާން އާއި ޒޯޔާއަކީ ވެސް މިހާރު ބޮލިވުޑްގައި ވަރަށް މަޝްހޫރު ދެ ފަންނާނުންނެވެ. މި ދެ މީހުންނަކީ ވެސް ކުޅަދާނަ ދެ ޑައިރެކްޓަރުންނެވެ. އަދި ޑައިރެކްޓްކުރުމުގެ އިތުރުން ފަރްހާން ފިލްމުތަކުގައި ލީޑް ރޯލު ވެސް އަދާ ކުރެ އެވެ.\nޝަބާނާ ބުނި ގޮތުގައި ފަރްހާން އާއި ޒޯޔާ އަށް އޭނާގެ ހިތުގައި އަބަދުވެސް ވަރަށް މަތިވެރި ގަދަރަކާއި އިހުތިރާމެއް އޮވެ އެވެ. އޭނާ އާއި ދޮން ދަރިންގެ ގުޅުން ފާއިތުވީ އަހަރުތަކުގައި އެހާ ބޮޑަށް ރަނގަޅުވެފައި ވަނީ އެހެންވެ އެވެ.\nޖާވީދު އާއި ޝަބާނާ ކައިވެނިކުރީ 1984 ގައެވެ. އޭރުއްސުރެ ގަދަކަމުން ދޮން ދަރިންގެ ލޯބި ހޯދަން އޭނާ މަސައްކަތް ނުކުރާ ކަމަށް ޝަބާނާ ބުންޏެވެ.\nޝަބާނާ މި ވާހަކަތައް ކިޔައިދީފައި ވަނީ ޓްވިންކަލް ކަންނާގެ ޔޫޓިއުބު ޗެނަލް އަށް ދިން އިންޓަވިއު އެއްގައި ޓްވިންކަލް އާ ވާހަކަ ދައްކަމުންނެވެ.\nމި ޝޯގައި ޓްވިންކަލް ބުނި ގޮތުގައި ޝަބާނާގެ ދޮންދަރިން އޭނާ ދެކެ ވަރަށް ލޯބިވާކަން ޓްވިންކަލް އަށް ވެސް އެނގެ އެވެ.\n"މަގޭ ދަރިން ކައިރީގައި ދޮންމަންނަ އެއްގެ ވާހަކަ ބުނެފިނަމަ އެކުދިން ބިރުން ހަލާކުވާވަރު ވާނެ. ސަބަބަކީ ދޮންމަންމައިންނަކީ ވަރަށް ގޯސް ބައެއްކަމަށް އަބަދުވެސް ލޭބަލް ކުރެވިފައި އޮންނާތީ. ދޮންމަންމަ އޭ ބުނެފިނަމަ ގިނަ ކުދިން ހިތަށް އަރާނީ ވަރަށް ގޯސް ކަންތައްތައް،" ޝަބާނާގެ އިންޓަވިއުގައި ޓްވިންކަލް ބުންޏެވެ.\nޝަބާނާ ބުނި ގޮތުގައި ޒޯޔާ އާއި ފަރްހާން އަށް އަމިއްލައަށް ވިސްނިގެން ދޮންމަންމަ ގޯސް މީހެއް ނޫންކަން ގަބޫލު ކުރެވޭހާ ވަގުތު އޭނާ ދިނެވެ. ޖާވިދު އާ ކައިވެނިކުރި ގޮތަށް ދޮންދަރިންނާ ގުޅުން ބޮޑުކުރަން އޭނާ އެއްވެސް މަސައްކަތެއް ނުކުރެ އެވެ. ހާއްސަކޮށް އެކުދިންގެ މަންމަ ހަނީ އަކީ ވަރަށް ރަނގަޅު މީހެއް ކަމާއި އޭނާ އާއި ދޮންދަރިންގެ ގުޅުން ގޯސް ކުރަން ހަނީ އެއްވެސް މަސައްކަތެއް ނުކުރާ ކަމަކަށް ޝަބާނާ ބުންޏެވެ.\n"އަހަރެން ޖާވީދު އާ ކައިވެނިކުރި އިރު ޒޯޔާ އަށް އެންމެ 12 އަހަރު. މިއީ ކުދިންގެ ހަށިގަނޑާއި ވިސްނުމަށް ބޮޑު ބަދަލެއް އަންނަ އުމުރެއް ނަމަވެސް އެކުދިންނަށް އަހަރެންގެ ފަރާތުން ހިތްހަމަ ނުޖެހޭ ކަމެއް ނުފެންނާތީ މަޑުމަޑުން އަހަންނާ އޮތް ގުޅުން ބަދަހިވީ،" ޝަބާނާ ބުންޏެވެ.\nޝަބާނާ ބުނި ގޮތުގައި އޭނާ އާއި ދޮންދަރިންގެ ގުޅުން ރަނގަޅުވުމުގައި އެންމެ މުހިއްމު ދައުރެއް އަދާކުރީ އެކުދިންގެ މަންމަ ހަނީ އިރާނީ ކަމަށެވެ. ދޮންމަންމަ އާ ދޭތެރޭ ދަރިންގެ ސިކުނޑިތައް ވިހަ ކުރަން ހަނީ މަސައްކަތް ނުކުރާ ކަމަށް ޝަބާނާ ބުންޏެވެ.\nޝަބާނާ އާއި ޖާވީދު އަކަށް ދަރިއަކު ނުލިބެ އެވެ. ނަމަވެސް ދޮންދަރިންގެ ލޯބި ލިބުމުން ޝަބާނާއަށް ދަރިއަކު ނެތްކަމުގެ އިހްސާސް ވެސް ކުރެވޭލެއް ކުޑަ އެވެ.


Record Adhadhu Thakeh, Ginaee Russia Aa India Fathuruverin! - Vaguthu\nރިކޯޑު އަދަދުތަކެއް، ގިނައީ ރަޝިއާ އާއި އިންޑިއާ ފަތުރުވެރިން!\nރާއްޖެ އަށް އަންނަ ފަތުރުވެރިންގެ އަދަދު ވަރަށް ބޮޑަށް އިތުރުވެ، ފަތުރުވެރިކަމުގެ ދާއިރާ ވަރަށް ބޮޑަށް ކުރިއަރަން ފަށައިފިއެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި، މިދިޔަ އަހަރެކޭ އެއްގޮތަށް މި އަހަރު ވެސް އެންމެ ގިނަ އިން ފަތުރުވެރިން އަންނަނީ ރަޝިއާ އިންނާއި އިންޑިއާ އިންނެވެ. އަދި ތިން ވަނަ އަށް އެންމެ ގިނަ ފަތުރުވެރިން އަންނަނީ ޖަރުމަނުންނެވެ. މި އަހަރުގެ މިހާތަނަށް ފަތުރުވެރިކަމުގެ މާކެޓްގެ %24.3 ހިއްސާ ކުރަނީ ރަޝިއާއެވެ. އަދި %16.5 ހިއްސާ ކުރަނީ އިންޑިއާއެވެ. ޖަރުމަނު ހިއްސާ ކުރަނީ %5.5އެވެ.\nތަފާސް ހިސާބުތަކަށް ބަލާ އިރު، މިދިޔަ ހޮނިހިރު ދުވަހު ރާއްޖެ އަށް 4،614 ފަތުރުވެރިން އައިސްފައިވެއެވެ. އަދި އިއްޔެ އެކަނި ވެސް 4،818 ފަތުރުވެރިން ރާއްޖެ އައިސްފައިވެއެވެ. އިއްޔެއަކީ ޖުލައި މަހުގެ މިހާތަނަށް އެއް ދުވަސްތެރޭގައި އެންމެ ގިނަ ފަތުރުވެރިން ރާއްޖެ އައި ދުވަހެވެ.\nކޮޮވިޑް-19 ގެ ބަލިމަޑުކަމުގެ ކުރިން، 2019 ވަނަ އަހަރުގެ ހިސާބުތަކަށް ބަލާއިރު، އެ އަހަރު ވެސް ޓޫރިސްޓުން ޒިޔާރަތްކުރި އެއް ދުވަހުގެ އެވަރޭޖަކީ 4،713 އެވެ. މިދިޔަ ހޮނިހިރު ދުވަހުގެ އަދަދާ އެކު، މިހާރު ވަނީ މި ރިކޯޑު މުގުރާލައިފައެވެ.\nއެއީ މިއަހަރުގެ އެއް ދުވަހުގެ އެވަރޭޖަށް ވުރެ ދެ ގުނަ އިތުރު އަދެދެކެވެ.\nއިއްޔެ ރެކޯޑާއެކު މިއަހަރުގެ މިހާތަނަށް ރާއްޖެއަށް ޒިޔާރަތްކުރި ފަތުރުވެރިންގެ ޖުމްލަ އަދަދު ވަނީ 564،228 އަށް އަރައިފައެވެ. މިދިޔަ އަހަރު ރާއްޖެ އައިސްފައި ވަނީ 555،494 ފަތުރުވެރިންނެވެ. މިއާއެކު، މިދިޔަ އަހަރުގެ ރިކޯޑު ވެސް މި ވަނީ މުގުރާލައިފައެވެ.\nސަރުކާރުން އަމާޒު ހިފާފައިވަނީ މިއަހަރު އެއް މިލިއަނަށް ވުރެ ގިނަ ފަތުރުވެރިން ގެނައުމަށެވެ.\nކޮވިޑް-19 ގެ ބަންދުތަކާ ހެދި ބައެއް ގައުމުތަކުގެ ފަތުރުވެރިން ރާއްޖެ އައުން މަނާކުރި ކުރުން ނިމުމަކަށް ގެނައުމާއެކު ކުރިއަށް އޮތް ދެ މަހަކީ ރާއްޖޭގެ ފަތުރުވެރިކަން ވަރަށް ބޮޑަށް ރަނގަޅުވެގެންދާނެ ދުވަސްތަކެއް ގޮތުގައި ޓޫރިޒަމް މިނިސްޓަރު ޑރ. އަބްދުﷲ މައުސޫމް ދާދި ފަހުން ވަނީ ވިދާޅުވެފައެވެ. ދެކުނު އޭޝިޔާގެ ގައުމުތަކުގައި ކޮވިޑްގެ އާ ވޭރިއަންޓެއް ފެތުރި ހާލަތު ގޯސްވަމުންދާތީވެ އެ ގައުމުތަކުން އަންނަ ފަރާތްތަކަށް ޓޫރިސްޓު ވިސާ ދިނުން ހުއްޓާލުމަށް ފަހު، އެ ނިންމުން އުވާލި ކަން ސަރުކާރުން އިއުލާން ކުރީ މި މަހުގެ ހަތް ވަނަ ދުވަހުއެވެ.\nދެކުނު އޭޝިޔާގެ ފަތުރުވެރިންނަށް ޓޫރިސްޓު ވިސާ ދޫކުރަން ނިންމާފައިވާ އިރު، އިންޑިއާ އިން ރާއްޖެ އަށް އަލުން ފަތުރުވެރިން އަންނަން ފެށީ މިދިޔަ ބުރާސްފަތި ދުވަހުން ފެށިގެންނެވެ. ފަތުރުވެރިންނަށް، ރާއްޖެ އެތެރެވެވޭނީ ކުރިންވެސް އަމަލުކުރަމުން އައި ގޮތަށް ނެގެޓިވް ޕީސީއާރް ނަތީޖާއާ އެކުއެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން ރާއްޖެ އަންނަ ފަތުރުވެރިންގެ ތެރެއިން %75 މީހުން ދަނީ ރިސޯޓުތަކަށެވެ. އަދި %16 މީހުން ގެސްޓްހައުސްތަކަށް ޗުއްޓީ ހޭދަކުރަން ދާއިރު، ސަފާރީ ފަދަ އުޅަނދުތަކަށް %6 އަދި ހޮޓެލްތަކަށް %3 މީހުން ޗުއްޓީ ހޭދަކުރަން ދެއެވެ.\nރަޝިއާ ފަތުރުވެރިންގެ ސަބަބުން ރާއްޖެއަށް ބޮޑު ފައިދާއެއް!\nޖުލައި 19, 2021 13:09\nމިދިޔަ އަހަރުގެ ޖުމުލަ އަދަދަށް ވުރެ ގިނަ ޓޫރިސްޓުން މިހާތަނަށް އަތުވެއްޖެ ނަމަ އެއީ މަމެން އުފާ ކުރާ ކަމެކޭ މިދިޔަ އަހަރަކީ ތަމެން ރާއްޖެ ބޯޑަރު ބަންދުކޮށްގެން އުޅުނު އަހަރު ނޫންތޭ ތަމެންގެ ދެއުއިޅި އެއް ނުވާ ކައްޕަޅި ސަރުކާރުގެ ކައްޕަޅި ކަމުންނޭ ރާއްޖޭގެ ބޯރޑަރު އެއްކޮށް ބަންދުކޮށް ރާއްޖޭގެ ހުރިހާ ރިސޯރޓްސް ތައް ވަގުތުން ޝަޓް ޑައުން ކުރާނީ މީގެ ސަބަބުން އިއާދަ ނުކުރެވޭނެ ބޮޑު އިގްތިސާދީ ގެއްލުން ރާއްޖޭގެ އިގްތިސާދަށް ވެއްޖެއޭ ޔޫ ޑޯން ސީމް ޓު ނޯ ދިސް ދޯ ވެލް ޔޫ ކުޑުންޓް ބީ ދަ ޗޯސެން ވަން ދޯ...\nޖުލައި 19, 2021 13:18\nރާއްޖެ އަށް އެންމެ ގިނަ ޓޫރިސްޓުން އެގްރިގޭޓް ކޮށް ކަލްކެއް ހަދާނަމަ ގެސްޓް ހައުސް ތަކަށް ވެސް އެންމެ ގިނައިން އަންނަނީ ޗައިނާ މީހުންނޭ އަދި ރިސޯރޓްސް ތަކަށް ވެސް ގިނައިން ފްލަޑް ވަނީ ޗައިނާ މީހުންނޭ އެކަމަކު ޗައިނާ އިން އެންމެ ޓޫރިސްޓެއް ވެސް ރާއްޖެ އަށް ނާދެއޭ މީގެ ހުރިހާ މައްސަލަ އަކީ މިސަރުކާރުން ޗައިނާ އާއި ނެކް ޓު ނެކް ޖައްސާލުމުން ޗައިނާ އިން ގެސްޓުން ރާއްޖެ ގެނައުން ހުއްޓާލީއޭ ވެލް ޔޫ ދިސް އެޑްމިނިސްޓްރޭޝަން ޑޯން ސީމް ޓު ކެއަރ ދި އިކޮނޮމީ ދޭ ހޭވް ނޯ ލަކް ދިސް އިޒް ހައު އައި ފީލް...\nޖުލައި 19, 2021 17:50\nއއއއިންޑިޔާ ފަތުރުވެރިންނުކިޔާ . ކަރަންޓީނުވާން އަންނަބައެއް